
Kalvja kalums 
ALFONSS FRANCIS 


Ko tu, kalēj, kaldinādams, 
Spožas dzirkstis triec ap laktu? 
Kout tu klusē, dzelzi plādams, 
Stāsti, roku pūtinādams, 

Ko tik grezni kal kā saktu? 


— Jaunus lemešus es kaļu, 
Noart arējiem lai sokās 
Tīreli par druvu zaļu. 

Lai tur sadzird vārpu laļu, 
Arkls kā spēle dusēs rokās. 


Jaunu zobenu es kaļu, 


Vecais rūsis naidā sīvā. 
Vadonim ar roku smaļu 
Došu sargāt tautas daļu, 
Lai ta mūžam paliek brīva ! 


Goda vaiņagu es kaļu 

Tautas dēlam .diženākam, 

Kuja darbs mums nesis vaļu. 
Tam dimd vesers dziesmu skaļu, 
Kad mēs līksmi darbu sākam ! 





Mazpulku vadītāji — Latvijas nākotnes nesēju 


audzinātāji 
J. BIRZNIEKS, zemkopības ministrs 


Mazpulku jaunatne ir ne tikai tagad- 
nes patiesās latviešu lauku kultūras sar- 
gātāja, bet arī tās tālāk veidotāja un 
glabātāja nākošām paaudzēm. 

Mazpulku vadītāji ir tuvākie šo lat- 
viešu nākotnes nesēju audzinātāji un pa- 
domu devēji, tādēļ viņiem latvju tautas 
patiesie apstākļi un patiesais gars dziļi 
jāizprot, labi jāzina, kā katrā atsevišķā 
gadījumā un kā katrā lietā dot padomu, 
atrodot piemērotāko pieeju un radot 
skaidrākos ideālus. 

Nekavējoties šinī gadījumā pie atse- 
višķiem jautājumiem, uzsvēršu tikai to, 
uz ko jau norādīju agronomisko darbi- 
nieku sanāksmē Latvijas Ūniversitātē decembra mēnesi, proti, ka 
bieži vislabākās lietas un pasākumi neder un neiet tikai tāpēc, ka 
neprotam ar tām apieties un neatrodam pareizo veidu, kā to 
derigumu izmantot. Es šeit gribu atkārtoti uzsvērt, ka pie 
katras lietas vispirms jāpieiet rūpīgi klāt. Nekur jūs nesasnieg- 
siet savu mērķi, neejot uz priekšu pakāpeniski un piemērojoties 
attiecīgiem apstākļiem. Vienā, otrā vietā jūs variet runāt kā 
speciālists, bet arī tam jānotiek ar lielu uzmanību. Pirms sāciet 
savu darbu — uzmanīgi apsveriet, kādi ir apstākļi attiecīgā mājā 
un vietā. Pareizā šā jautājuma izpratnē slēpjas jūsu darba 
galvenie panākumi. Ir labi saprast visu un runāt pat par vis- 
augstākām problēmām, bet tam jānotiek savā laikā un vietā. 
Ko iegūsim, aizraujoties ar augstām lietām, bet atstājot ikdienās 
vajadzības, kas visa pamatā, nedarītas un nesaprastas? 

Rakstnieks un ideologs direktors Lapiņš pag. gada zemnieku 
dienās savā referātā teica: „Ko palīdz, ja visas gudrības ieman- 
totas, bet tas darbs, ar ko gribējām tikt uz pfiekšu, paliek neda- 
rīts um arvien mazāk protam to izdarīt!* Mazpulku vadītājiem, 
lūk, taisni jārūpējas, lai šie dziļi pārdomātie un vēl nesenai 
pagātnei raksturīgie vārdi nebūtu bieži jāatkārto. Mūsu senču 
tradicijas, mūsu darba tikums, tēvu un vectēvu grūtajā un ga- 
pajā mūžā gūtās atziņas nedrīkst pazust no lauku sētām. Vecās, 
dzīves skolā pārbaudītās un par labām atzītās patiesības, ar 





ģ 








"Asi VS 
f ' |Y7 d ALU "| 
hr sak rā NY 
m 4 


4 p 
5 TT VAAM 


ViA 1 


"+ 

VA 1 

Ķ m 14J4) 
i 

Ņ 


ku AZ 


a, iy 
ņ ee 
val 


koka 
ALVA 


ATFA W 
b sd: ij | 
DK 


vi 
4 


JN eg 
TAVA) 


U m pKa 
ts fs 


(14 


si 


bd 
4 


Ā 


tĀ 


pat . 
i 


ti 


LS 
t 
ķ 
orku 


kā 


„ 
' 
Lā 


sā 


pi 
v 


RVĪUJAS 


y F 


M 
i 


Ni" ABE 
lp TĀ (67T) 
sā T) 


3:41 


RE) RAS V 
iģi iAKi : 


F 

Y 
ri 

ki, 
Lu) 


ILKĪS 
IR 10 


1 V adi 


«i 


. LS Kai MET) 


| 


ki 


(1 Ī l ; 


V 
MA 


Y 


Y 
ķ 
A 


Ū 





"| Wv M 


— 





jaunlaiku ieguvumiem tikai papildinātas un mūsu laika gara 
apdvestas, lai dziļi jo dziļi plūst pār zaļajām druvām un mājo 
patriarchālajā, pelēkajā sētā. Te gadsimtiem karājies latvju 
šūpulis, te gadsimtiem nav latvisko garu iespaidojusi neviena 
sveša doma, te no saules līdz saulei skanējusi latvju dziesma, 
te šogad šim garam jāatdzimst vēl nebijušā spožumā. Jums, 
mazpulku vadītājiem, sākot ar visnepieciešamākām mācībām, 
jātiek līdz tam, lai gaišas saules pilni ir nevien mūsu lauki, 
meži un pļavas, bet arī visas ēkas un visa lauku dzīve. 


No mūsu laukiem pamazām jāpazūd mums tik svešām, bet 
tagad bieži dzirdētām citu tautu valodām un jāliek vietā pašu 
roku darbs, pēc iespējas to atvieglojot mašīnām un visiem citiem 
techniskiem uzlabojumiem. Mūsu lauku apstākļi ir stipri dažādi. 
No. visām 270.000 saimniecībām diezin vai 2000 ir tādas, kuras 
varam nostādīt blakus un teikt, ka tās pilnīgi līdzīgas. Gandrīz 
katrai ir savas īpatnības, kuru pareiza izpratne un izmantošana 


dod ļoti lielas priekšrocības. Mazpulku vadītājiem šās dabas 


dotās un katram apgabalam īpatnās balvas labi jānoskaidro, 


jāzina to labās un ļaunās puses, jāprasa par tām tagadējiem 


vecajiem saimniekiem un saimniecēm, lai tad tālāk mācītu maz- 
pulkū jaunatni savu zemi dziļi mīļot, arī to pazīt, ņemt no tās 
visu labu, izvairoties no nederīgā un kaitīgā. 

Mazpulku Virsvadonis Dr. K. Ulmanis Rīgas mazpulku eglītē š. g. 8. janvārī 


Saimniekošanas mācību, kas patiesībā ir visas ' dzīves un 
darba kārtība, šogad mazpulku vadītāji vispirms lai sāk ar pie- 
skaņošanos savas vietas patiesajiem un īpatniem apstākļiem, tad 
pārejot uz mēchanizāciju ikdienas darbos un mašīnām, lai nesāk 
ar komplicētākām, bet vispirms liek ikvienam pie sirds rūpēties 
par elementārākām un visnepieciešamākām labierīcībām. Reizē 
lai rodas prasme ar visām šām lietām pareizi apieties, pareizi 
saprast katru darbu. Pareizi saprasts darbs jau ir vairāk kā 
puse no visa darba. 

Lai pieaug mašīnu rūkoņa mūsu laukos, lai tās vada latviešu 
rokas, lai šim darba ritma troksnim pāri skan latviešu valoda 
un dziesmas, tad droši un lieli būs panākumi, gaiša mūsu 
nākotne. 

Mazpulki gadu maiņā 


Agr. J. ANDERSONS 


Pagājis tikai neilgs laiks, kad .baznīcu zvani pusnaktī ie- 
zvanīja Jauno gadu — daudzu cerību un-ilgu piepildītāju. Maz- 
pulku organizācijas sveic jauno gadu un vēlas, lai šis gads būtu 
labāks par iepriekšējo. Mazpulki tic jaunajam gadam, bet zina, ka 
cerību un vēlējumu piepildījumam pamatā ir paša darbs un 
griba, ticība savam mērķim un neatlaidīga cenšanās šo mērķi 
sasniegt. 

Pagājušā gadā mazpulki veikuši pa lielākai daļai organizācijas 
nostiprināšanas darbu. Mazpulku skaits nav sevišķi palielinājies, 
to pieaugums nav liels — apm; 100 mazpulki ar 4.000  dalīb- 
niekiem. 

Ar ļoti maz izņēmumiem mazpulki veikuši pavasarī sākto 
darbu programmu un gandrīz visos mazpulkos parādīti dalībnieku 
darba panākumi mazpulku apskatēs. Darba apskatēs izstādītie 
mazpulku ražojumi pārliecināja katru skatītāju, ka mazpulku 
dalībnieki sistēmatiski sagatavojas darbam, ka viņos ar katru gadu 
vairāk ieaug darba mīlestība, darba prieks un' darba izpratne. 
Mazā lauciņa kopšana, mazās sēkliņas vai dēsta izaudzēšana un 
ražas novākšana ir prasijuši no mazā darītāja pūles un izturību, bet 
padarītais darbs ir devis panākumus un saldus augļus un izveidojis 

noteiktus raksturus. Pagājušā gadā Rēzeknes lauksaimniecības 
un rūpniecības izstādē, Dārzkopības izstādē Rīgā un Liepājā maz- 
pulki pierādīja, ka viņi spēj savā centībā blakus nostāties lielajiem 
darba darītājiem — vecākai paaudzei. | 

Tēvs un māte, redzot jaunos čaklā darbā, ar lielāku 
ticību skatās nākotnē, ļo redz, ka aiz viņiem nāk jauni 
saprātīgi darba darītāji. Daudziem vecās paaudzes pār- 
stāvjiem ir iemirdzējušās prieka asaras, apskatot lietpra- 
tīgi um pareizi nostrādāto  mazpulku dalībnieku darbus. 
Viņi ir sajutuši, ka no mazpulku vidus nāks tie, kas piepildīs 
priecīgā darba ritmā un jautrām čalām vienu otru vientulībā 
pamestu lauku sētu. Vecā paaudze ar lielāku uzticību raugās maz- 
pulku darbā, un šo uzticību mēs centīsimies paturēt arī uz priekšu 
un vēl vairāk nostiprināt. | 

Pagājušā gadā iesāka mazpulku dalībniekos audzināt stingrāku 
disciplīnu. Nevis vienmuļu un pretīgu disciplīnu, bet gan tādu, 
kas atraisa jaunietim fiziskos un garīgos spēkus. Jauniešiem pēc maz- 
pulku Virsvadoņa norādījuma sāka noteiktāki ieaudzināt iekšējo 
un ārējo stāju. Iekšējā stāja veido jauniešu garīgās īpašības, veido 
rakstura stiprumu, ticību, izturību un tautas un tēvijas mīlestību, 
kam pievienojas lielā griba un gatavība darba cīņā iet. 

Ārējā stāja izteic visas labās īpašības, tāpēc tā vēl stingrāki 
jānostiprina. To labi panāks ar ierindas mācību, un tāpēc mazpulkiu 
jaunieši pag. gadā pavadīja dažas dienas nometnē. Šogad šinī vir- 
zienā strādāsim vēl noteiktāki, vēl sistēmatiskāki. Nemaz nebūtu 
slikti, ja šinī virzienā būtu iespējams saistīt plašākas jaunatnes ap- 
rindas, tad mums nebūtu jāredz tik daudzi jaunieši, kas neprot 
uzvesties ne sabiedrībā, ne ģimenē. Šogad paredzēts nometnes 
rikot rajonos 

Šogad mazpulku darbs ies vairāk dziļumā. Jaunus mazpulkus 
lielā daudzumā dibināt neesam paredzējuši, bet gan saistīt visus 
jauniešus, kam interesē mazpulku darbs, pastāvošos mazpulkos. 
Visu šī gada darbības programmu nebūtu nozīmes apskatīt, paka- 
vēšos tikai pie svarīgākiem momentiem. 

Jau agrākos gados esam centušies sagatavot vadītājus atbildī- 
gajam darbam, šogad to darīsim pastiprinātā kārtā. Lai darbs 
gūtu lielākas sekmes, tad mūsu Virsvadonis Valsts Prezidents ir 
teicis: 

„Tieci skaidrībā par to, ko tu gribi darīt, izmācies, kā to darīt 
un tad.ej un izdari to." 

ie vārdi zīmējas uz visiem darba darītājiem. Tāpēc mazpulku va- 
dītājiem sistēmatiski ar žurnāla „Vaditājs'' ' raksta kopojumu, 
rokas grāmatām un citiem darbiem jānoskaidro * mazpulku datba 
uzdevumi um mērķi, tikai visi šie raksti vadītājiem gan jālasa. Lai 

zinātu, kā darbu darīt, vadītājiem paredzēts nākošā gadā rīkot 
speciālus 1—2 nedēļu garus kursus, protams, skolas brīvlaikā. 
Bez tam plašāku uzdevumu noskaidrošanai paredzēts sarīkot plašu 
vispārēju mazpulku vadītāju sanāksmi. 

Mazpulku nodaļa izsūtīs apkārtrakstus, KUTOs norādīs, kā darbu 
labāki veikt. 

Vadītājas un vadītāji, Jūs esiet mazpulku organizācijas 
balsti um ceļveži. Kā jūs esat sagatavojušies darbu darīt 


un izpratuši to, tāds arī būs darba iznākums. Un tagad, kur Jums 


uzticēts tik liels un atbildīgs darbs, audzināt tautas un valsts nā- 
nākotni — jaunatni, šis goda pilnais uzdevums uzliek pie- 


nākumu kārtīgi izpildīt savu darbu. Vadītāji, vadītājas, uz Jums. 


arī šinī gadījumā visvairāk zīmējas nupat teiktie Virsvadoņa vārdi 
un viss tas, kas zīmējas par iekšējo un ārējo stāju. 

Šogad darbā iesim ar vēl lielāku ticību, gribu un apņemšanos 
iesākto darbu labi padarīt līdz galam, par svētību visai valstij un 
par prieku mūsu Virsvadonim. 

Lai vēl sekmīgāki darbu paveiktu, tad arī uz Izglītības Ministra 
kga norādījumu saistis mazpulku darbam visus audzinātājus, kas 
vēlēsies mazpulku darbu sekmēt. 

Jaunie noteikumi paredz saistīt mazpulku darbā vairākus maz- 
pulku vadītāja palīgus ——. par dažādo nozaru un sekciju vadītā- 
jiem mazpulkā. 

Mūsu jaunatne arvien vairāk sāk pierast darbam un ari ga- 
rīgā ziņā meklē jaunus ceļus, un mazpulku kustība grib palīdzēt 
un sekmēt šos jaunos ceļus iet. Mazpulku kustība ir pieteikusi karu 
tam bālajam jauneklim — sapņotājam, kas savu atspulgu vislabāki 
atradīs jāaunromantisma darbos. 

Šie trauslie cilvēki, kas tikai sapņo un cieš līdz bezgalībai, savu 
laiku pārdzīvojuši. . Literātūrā viņu nozīme ir neapšaubāma, bet 
dzīvē tās neatrodam. Protams, viņu skaidro sirdi, viņu cēlās un 
cildenās domas un aizrautību labprāt redzētum tagadējā jaunatnē, 
bet tai jāatmet šo sapņotāju gribas nespēks, uzņēmības trūkums un 
pārliecīgais trauslums. Tagadējā laika jaunatnes ideāls ir darba 
cilvēks ar skaidru sirdi un gaišu prātu, čaklām rokām un labu 
veselību. Mazpulkos, mēs gribam redzēt tādu meiteņu .un zēnu 
pulku, kas ir stipri un nesalaužami darbā, kas netur rokas klēpī 
un nenokar galvu nebaltās dienās, bet kas tic savai laimei un uz- 


varai un neatlaidīgi pēc tās tiecas, jo viens stiprs var 10 vājiem: 


labāki palīdzēt nekā 10 vājie vienam stipram. Šo atziņu vadīti, 
arī tekošā gadā: mazpūulku jaunatni sistēmatiski gatavosim darbam, 
mācīsim darbu labi darīt un prasīsim pavisam noteikti, lai iesākto 
arī pabeigtu. Jaunatne iemācīsies brīvo laiku pavadīt darbā, kas 
ir nevien vērtīgs, bet rada arī prieka sajūtu un vērtības apziņu. 

Mazpulku uzdevums nav tikai iemācīt, kā izaudzēt labu zirgu 
vai govi un lauksaimniecības produktus, bet darīt katru darbu, kas 
piemērots darītāja spējām un iespējai. — Arodskolu, ģimnaziju un 
dažādo institūtu mazpulkiem šinī mēnesī izdos jaunu darba prog- 
rammu, speciāli šīm skolām. 


Visas nodarbības mazpulkā saistītas kopējā sistēmā — iemā- 
cīties darbu mīlēt un strādāt, saudzēt savu veselību un attīstīt 
garīgos un fiziskos spēkus, — izjust darba prieku. 


Lai labie nodomi nepaliktu nepiepildīti, lai nelaikā rokas ne- 
spēkā nenošļuktu gar sāniem un pats darba darītājs nesabruktu 
zem savas nastas, tad mazpulku dalībniekus Šinī gadā vēl vairāk 
mācīsim saudzēt veselību un vairot fiziskos spēkus. Šim nolūkam 
paredzēts izveidot speciālu darbības programmu, pieaicinot talkā 
mūsu speciālistus ārstus. 

Irsen atzīta patiesība, ka veselā miesā mājo vesels gars. Bet kādi 
ir mūsu jaunieši? Mēs bieži redzam meitenes un zēnus ar iekritušām 
krūtīm, nevarīgu stāju, vienu vārdu sakot, fiziski vājus. Vai nav 
briesmīgi, ka no mūsu zelta jaunatnes vidus komplektējas lielais 
karadienestam nederīgo skaits. Dabīgi rodas jautājums, kādi gan 
būs šo vājo pēcnācēji — nākotnes nesēji. 

Ārī šinī ziņā mazpulku organizācija pastiprinās savu darbību, 
palīdzot lauku un pilsētas jaunatnei pareizi nodarboties ar sportu. 
Es uzsveru — pare izi, tas ir — ņemt palīgā tikai tos līdzekļus, 
kas vairo jauniešu fiziskos spēkus un veselību, bet ne veselību 
bojātājus rekordus. Lauku jaunatne lauku darbā attīstās nevien- 
mērīgi, un tāpēc šeit labs palīgs var būt tie vingrinājumi, kas palīdz 
attīstīt vienmērīgu un elastīgu ķermeni. Mūsu fiziskās audzināšanas 
programma atšķirsies no agrākām. 

Ja nu jauniešus mācām darbu ar prieku darīt, pareizi izmantojot 
vaļas brīžus, tad viņiem arī jāzina, ka tie gatavojas lielai dzīvei 
savas valsts labā. Jauniešiem jāzina, ka visu to dara savas skaistās 
dzimtenes labā, tāpēc arī mazpulki šinī gadā turpinās ekskursijās 
iepazīties ar savu skaisto dzimto zemi Latviju, lai darba prieks 
pēc tam būtu vēl lielāks. | 

Katra tauta ir tādā mērā laimīga, kādā viņa spēj to izteikt. 
Ja kādu tautu spiež vai tā pati cenšas runāt svešu valodu, dziedāt 
svešas dziesmas, tā nav laimīga. Mūsu: vecajai paaudzei pirms 
Latvijas tapšanas bija jādzīvo šinī garīgajā nebrīvībā un to pa daļai 
pārnesa arī jaunatnē. 

Mazpulku uzdevums ir jaunajai paaudzei atkal mācīt latviskā 
gara izteiksmi, padarīt viņus garīgi brīvus un lāimīgus. Mazpulkos 
tādēļ mācās atkal dziedāt senās dziesmas, mācās dejot senās tautas 
dejas, kuras dejojot, nenozūd Jaimes smaids mūsu jaunatnes sejās. 
Mēs mācīsim atkal.valkāt tāutas tās IS šos. tērpus 














patīkamus un piemērotus mūsu laikmetam. 
Arvienu vairāk atdzīvināsim seno svētku svinēšanas paradumu. 
Mācīsim dzīvokļus un mūsu dzīvi iekārtot ar latvisku gaumi, un 
viss tas, kopā saņemot, dos mūsu tautas pašlepnumu un laimes 
sajūtu. | 

Mazpulku uzdevums ir veidot jaunatni tādu, kādu vēlas vecāki 
un sabiedrība — lai jaunatne būtu laimīga. Šo cenšanos, jaunatni 
padarīt laimīgu, simbolizē četrlapainā āboliņa lapiņa: zināšanas, 
ticība, čaklas rokas un veselība — tā ir laime. Šī izpratne ir saite, 
kas mūs tuvina visus vēl ciešāki kopā. | 


Arī laimes novēlējumi jaunā gadā piepildīsies tad, ja paši pa- 


līdzēsim laimei mūs atrast. 


„Ja-grēb ražu 
: 'evākt, tad Jā- 
sēj 





R. Mertnera svešvalodu mācīšanās metode 
A. PUNKA ki: 


Ka svešu, it īpaši lielo kultūras tautu valodu prašana cil- 
vēkam nevien atver vārtus uz viņu gara bagātībām, bet dod 
arī lielas priekšrocības tieši praktiskā dzīvē — ir katram tik 
skaidrs, ka to apstrīdēt mēģinās vienīgi tie, kam strīdus ir 
svarīgāks un nozīmīgāks par pašu patiesību. Sevišķi mums, 
skaita ziņā mazākām tautām, kas dzīvojam kaimiņos ar vai- 
rākām lielām tautām un kam ģeografiskā stāvokļa dēļ daudzreiz 
jābūt par starpniekiem citiem, svešu valodu prašana bieži kļūst 
jo ievērojams roseklis (faktors) tīri saimniecisku un ari polītisku 
jautājumu kārtošanā. 


Jautājums būtu samērā viegli atrisināms, ja katras tautas 
piederīgiem bez savas mātes valodas vajadzētu iemācīties vēl 
tikai vienu svešvalodu, kurā tad viņi varētu sarunāties un sa- 
rakstīties ar visas pasaules kultūras tautām. Senatnē tāda 
universālvaloda daudzām tautām bija grieķu valoda, viduslaikos 
latīņu, 18. un 19. g. simteņa pirmajā pusē franču valoda. 
Tagad turpretī vairs neviena lielā kultūras tauta otras valodu 
par kopējo pasaules valodu atzīt negrib un mazākām tautām, 
kam jāsastopas un jākārto darīšanas ar vairākām — jāmācās arī 
vairākas valodas, jo pat sapni par vienu starptautisku mākslīgo 
valodu nav izdevies līdz šim visiem pietiekoši pārliecinoši 
izskaidrot ne katoļu mācītājam Šleijeram (J. M. Schleyer), kurš 
1879. g. publicēja savu volapiku, ne Varšavas ārstam 
Zamenhofam ar viņa esperanto (1887. g.), ne 1922. gada 
bērnam „occidentalam,** ne citiem līdzīgiem mēģinājumiem. 
Arī mākslīgo valodu jau ir saradies desmitiem, un brīžiem cīņa 
to. pašu starpā nav mazāk asa, kaut gan bieži kūmiskāka par 
ciņu dabisko valodu starpā. Kļūt par pasaules valdnieku gri- 
bas visiem... 


„Pēc Strasburgas profesora Tesnjēra (L. Tesniēre) 1928. g. 
sniegtām ziņām *) svarīgākās pasaules valodas ir (skaitļiem 
apzīmējot iedzīvotāju miljonus): 

iii "di Angļu Franču Italiešu Japāņu Ķīniešu Krievu Spāņu Vācu 
vil vāka 840. -(107..:43-5.75: -430k:7480::::80 4771 
Īstenībā runā 170 45 41 55 400 80 65 80 


*) Citēju pēc prof. P. Ķiķaukas grāmatas „Starptautiskās valodas 
problēma," 25. lp. 

Mums, latviešiem, no tām svarīgas ir 4: angļu, franču, vācu 
un krievuvaloda. Nav noslēpums, ka daļa mūsu intelliģences 
šīs 4 arī prot, bet tādu cilvēku, kas var lasīt un sarunāties vā- 
ciski un krieviski, latviešiem ir stipri daudz. Gandrīz visās Lat- 
vijas vidusskolās tagad pirmā svešvaloda ir angļu, otrā — vācu 
vai franču. Arvien vēl tomēr ir un būs arī uz priekšu tādi, 
kam vajadzēs un kas gribēs iemācīties kādu jaunu valodu, un 
te nu rodas svarīgais jautājums — kā visvieglāk to izdarīt. Šai 
sakarā tad arī gribu vispārējos vilcienos iepazīstināt ar Mert- 
nera svešvalodu mācīšanās metodi, kas: 
Vakareiropā pēdējos 2 gadu desmitos guvusi daudz cienītāju. 

Metodes radītājs Pasaules karā kritis franču gūstā. Tur 
strādādams, viņš noskaidrojis, ka 959%; no viņa tautiešiem savas 
svešu valodu zināšanas ieguvuši nevis skolā vai mācoties gramatiku, 
bet gan tiešā satiksmē, sarunājoties ar citu tautu piederīgiem. 
Tas viņu pamudinājis. kritiski aplūkot daudzas valodu mācīšanas. 
metodes, iepazīties arī ar attiecīgo speciālliterātūru, un beidzot, 
gandrīz pēc 5 gada darba, 1919. g. rudenī nodot atklātībai savu 
darbu „Franču valoda tiem, kas :runā vāciski." Panākumi 
bijuši taisni negaidīti. Jau 1920. g. maijā grāmatu vajadzējis 
apgādāt 6. iespiedumā, bet tagad tā jau piedzīvojusi pāri par 
150 iespiedumu. Šo pašu metodi lietojot, sastādīti arī citu 
valodu kursi, piem., „Angļu valoda tiem, kas runā vāciski" 
(vairāk par 250 iesp.), „Spāņu valoda tiem, kas runā vāciski" 
(kādi, 45 iesp.), „Itaļu valoda tiem, kas runā vāciski (kādi 
40 iesp.) u. t. t 

Mertnera metode domāta pieaugušiem. 


Šī metodē, ko sauc par psīchotechnisko valodas mācīšanos, 
savos pamatos ir mēchaniski suģestīva. Vārdi, 
tāpat gramatikas kārtulas, no galvas nav jāmācās. Valodas 
mācīšanās šai gadījumā nesākas vis ar atsevišķiem vārdiem vai 
teikumiem, bet jau pašā sākumā jālasa īsi, sakarīgi gabaliņi no 
laikrakstiem, žurnāliem vai grāmatām, kuros visos ikdienas dzīvē 
bieži lietojami vārdi. Viela tā tad dzīva, interesanta. 

Kā redzams attēlā, Mertnera mācības grāmatā: lapas puse sa- 
dalīta 3 ailēs. Pirmajā iespiests teksts, atzīmējot katru vārdu 
ar īpašu skaitli; otrā un trešajā ailē, ar tādu pašu skaitli ap- 
zīmējot, dota ikviena vārda izruna un tulkojums vācu valodā. 
Ar šo „atslēgu katram, kas runā vāciski, tad viegli noskaidrot 
franču valodā rakstīto. Kad vārds tekstos reizes 15—20 atkār- 
tojies, tas tīri mēchawiski wmn 'suģestīvi palicis atmiņā un 
turpmāk par tā izrunu un nozīmi paskaidrojumus vairs nedod. 
Atkārtojumu skaits atsevišķiem vārdiem lielāks vai mazāks, at- 
karibā no to rakstura; caurmērā tomēr svārstās ap 15. - 

Extraits de journaux  francais, 
suisses' et' belges. 


1. 1 āfģirā: Auszūge 21 amerifāģn: amerika» 
m 2 de: (von) aus nische 
Le'* wagon-cinčmā", 8 $Juruo: Zeitungen | 22 ta: (geht) will 
» V 4 frafģā: franzēsischen | 23 āūģtale: einriebten 
(1) Une'” grosse!* firme'? cinēmatv- | g gūt$: sehweizerisehen | 25 bā tvagofi ģinema: 
graphigue'? amčricaine*! va*? installer*?* | 9 €: und (vos die Elsenbahn- 
des* «wagons-cinēmas»** sur? |es*” | 12 bālj: belgischen | wagen-Klnos) Eisen- 
trains*” express*? 4 longs! parcours??, 14 le: (der) das | bahnkinos 
16 ivagofi ģinema: (Et | 26 ģūr: (auf) im 
(Le Journal 8. 6. 1923) senbahnwagen-Kino) 27 lā: den 
Eisenbahnkino | 29 trālā f-afkprāf: 
17 ūn: eine Schnellzūgen 
18 gtof: (dieke) groBo | 30 1: (zu) mit 


19 firm Ģinematogtafit: | 31 lo: langer 
(Firma kinematogra- | 32 parfulr: Strecke 
phische) Filmgesell- 


gcbaft 
y ? 1 le fč: (der Feuer) 15 bū: (von der) des 
Feuer 16 twapēbr: Dampt- 
Le' feu' ā* bord* d'un* navire” | 3 <: (ru) an schitfos 
fr „ais? 4 bof: Bord 17 burbonā [Schifttsnamē 
ranģals . 6 DOĀ: (von ein) eines | 18 le: (der) das 
. P , 1 6 natibt: Schiffes 19 fē: Feuer 
(1) Gčnes?, sept" juln!*. — Un in- 7 fraūfā: franzēsisehen | 20 fū: (war) wurde 
cendie!* s'esf!t dēclarē!t 4? burd* du! | 8 šādu: Genas 21 t-6rējmai: glūck- 
vapeur! francais” Bourbunnais!?, 9 Bā: (sleben) den licherweise 
(2) Le! feu!* fut*” heureusemenf"! | siebten 22 girlofpfri: (umgrearti 
circonscrit*? rapidement et" red. azeru ditgotašas 
11 GB: (ela) eine 23 rapibm8ef: (in schaei- 
12 n-āūīgaābdi: (Brand) ier Weise) scbnell 
Fenersbronst 24 €: und 


14 Bā beflare: (sich tst er- 
klārt) ist ausgebrechen 





ās pv v - ' = ad ' ” 
Pirmā lappuse no Blertnera franču valodas kursa tiem, kas rumā vāciski 

Tikai pēc tam, kad svešās valodas formas jau labi pazīstamas 
no prakses, dod īsu pārskatu par tās gramatikas likumiem, bet 
arī tas notiek pakāpeniski. 

Visi iespiestie teksti (šinī gadījumā franču) nevien jāizlasa, 
bet arī jānoraksta. Tas izrādījies sevišķi svarīgi, it īpaši 
tad, ja tos, lēni norakstot, vēl balsī arī lasa. Jānoraksta tikai 
tās valodas teksti, kuru mācās, bet ne tulkojumi 2. un 3. ailē. 

Sākot mācīšanos, pirmās dienās neieteic strādāt ilgāk par 
2 stundām dienā. Kam jau ir franču valodā priekšzināšanas, 
tiem pirmo lapas pušu norakstīšana nav nepieciešama. Pietiek 
sapratīgas lasīšanas skaļā balsī. 

No galvas dotie teksti nav jāmācās. Grāmatas 
viena lapas puse ar otru ir zināmā secīgā sakarā, kāpēc pār- 
lēkt, atstājot dažus gabaliņus nelasītus, nedrīkst. 

Grāmatas sākumā vēl doti norādījumi par atsevišķu skaņu 
izrunu. 

Mertnera franču valodas kurss, tiem, kas runā vāciski, ap- 
tver apmēram 500 lp. un sadalīts 6 atsevišķās burtnīcās. 


Cik valodu tu proti, tikkārt tu esi cilvēks 
Herders, citējot Kārli ! 

Administrācija 
A. LŪKS 


Likumu un rīkojumu ievērošana 


Sabiedriskais darbs ir divdabīgs tajā ziņā, ka no vienās 
puses prasa pašierosmi un brīvu pašdarbību, bet no otras — 
pieskaņošanos valsts vadības noteiktiem principiem un izdotiem 
likumiem. Darbā tad nu gadās, ka pašierosme pāriet tās ro- 
bežas, kuras brīvai iniciātīvai sprauduši likumi un noteikumi. 
Kāds labākā ticībā, autoritātīvā balsī dots paskaidrojums, iz- 
rādās, nesaskan ar kādu normu. Gribot negribot atrisinājums 
jāgroza, bet tas grauj paskaidrotāja prestižu. Ne jau aiz ļauna 
prāta tas noticis, rīkotājs vienkārši nav zinājis, ka jautājums 
jau atrisināts ar vispārsaistošu normu. 

Tādi gadījumi vienu otru sarūgtina, īpaši, ja apstākļi spiež 
gadījumu skarbi formulēt kā patvaļību, pilnvarojuma pārkāpšanu. 
Saka: es gribēju to labāko, bet viņi papīru, paraerafu stāda 
augstāk par dzīvi un reālo darbu. No subjektīvā viedokļa 
raugoties, tas tiešām tā liekas un būtībā jau te arī ir individa 
un kolektīvās valsts gribas sadtrsme. Tak jāatmin, ka ne 
atsevišķa caurmēra individa, bet gan individu kopuma — nācijas, 
valsts darbs rada lielās, paliekošās vērtības, tāpēc individam ir 
jāpiekāpjas. Valsts, sabiedrības dzīve ir ļoti daudzpusīga, tāpēc 

ar visiem jautājumiem vienlaicīgi tai nodarboties nav iespējams. 
Vajadzības gadijumā kolektīvā doma apstājas pič konkrētā 
jautājuma, iztirzā, apsver un savu lēmumu fiksē likumā, vai 
pilnvaro kādu amatpersonu jautājumu nokārtot ar noteikumiem, 
instrukciju. Būtībā tā tad dāžādās normas nav kautkas svešs, 
bet mūsu pašu kolektīvā caurmēra griba. Ja šo, visbiežāki 
ierobežotāju gribu mēs nevarain vai.arī negribam atminēt, tad 
nevaramv ņemt ļaunā, ja tie, kam tas uzdots, mums normējumu 
atgādina. Tas, ka šo normu, ierobežojumu sarodas pārāk 
daudz, ka pasaule individam kļūst šaura, ir jautājums par sevi. 
Pieskaņot pilsoņu psīchi, saimniecisko un tiesisko attiecību 
normas strauji uz, priekšu gājušai technikai nav izdevies. Cil- 
vēka asprātīgai radītāja domai te ir mazāk veicies, kā technikā. 
Ir jāsamierinās ar nepieciešamību pastāvīgi mest tiltu starp 
normām un dzīvi. Likumu, normu nozīme ir tik liela, ka to reāli- 
zēšanas grūtības ir jāpārvar. 


Spēkā ir nosacījums, ka ar likumu nezināšanu neviens aiz- 
bildināties nevar. Praksē tomēr visas normas neviens atminēt 
arī nevar. Vajadzības gadījumā mēs jautājam par to, ko var, 
ko nevar, kam kā jānotiek, kas nedrīkst notikt, tām atmatper- 
sonām, kas attiecīgā nozarē strādā. Dabīgi, ka šo zinātāju 
paskaidrojumiem jābūt kompetentiem. Tas attiecas arī uz sa- 
biedrisko darbu. Ja kas šajā darbā ir ar likumu vai noteiku- 
miem normēts, tad tas ir jāievēro visiem un katrā ziņā jāzina 
tiem, kas šo darbu vada. Nepatīkams, bet neizbēgams vadītāja 
pienākums! . 

Lai šo pienākumu varētu izpildīt, vadītājam ir jāpārzina 
visi tie likumi un noteikumi, kuri pieskaras viņa darbības laukam. 
Kā to praktiski panākt? 


Pienākumus uzņemoties, ir jānoskaidro, uz kāda pamata 
darbība notiek, kādas ir tiesības un kādi pienākumi. Ar to, ja 
priekšgājējs saka, ka „mēs to tā darām," „tā tas vienumēr 
darīts" — nepietiek, katrs atbild par sevi pilnīsi Ratstāvigi,. un 
neatkarīgi, katram pašam ir jāzina esošie noteikumi. 


Pirmā kārtā ir jāiepazistas ar likumu, uz kura pamata orga- 
nizācija, amata institūts radīts un darbojas. Šajā likumā pa- 
rasti būs noteiktas arī tiesības un pienākumi. Techniskie. jau- 
tājumi un prakses sīkumi būs noteikti dažādās instrukcijās, no- 
teikumos, apkārtrakstos. Darbu uzņemoties, jārūpējas, lai viss 
šis materiāls pilnībā nāktu rokās. Ja-tas tā nenotiktu, tad pie 
augstākās instances jānoskaidro, kādas ir noteicējas normas, 
kur tās dabūjamas. Nepietiek ar attiecīgu likumu, Valdības 
Vēstnešu un noteikumu nopirkšanu, ir rūpīgi jānoskaidro, vai 

vēlāk nav sekojuši labojumi, maiņas, papildinājumi, apkārtraksti. 
ar tuvākiem paskaidrojumiem. | 

Ar pienākumu un tiesību noteicēju materiālu jāiepazīstas: 
pietiekoši nopietni. Visu atminēt nav iespējams, jāiegaumē” 
pats galvenais, uz kā balstīsies patstāvīgā. darbība, pārējais un 
skaitliskie dati jāiespēj ātri atrast vajadzības gadījumā. Lai 
to atvieglotu, likumi un: rīkojumi jātur ātri pieietamā vietā, 
visi raksti jākopo vienā Vadošā lietā. Šajā ziņā bieži grēko, 
ievietojot principiālos rakstus kopā ar rakstiem konkrētos jau- 
tājumos. Pēdējie drīz zaudē savu nozīmi un, lietai archīivā pār- 
ejot, no redzes ,aploka pazūd arī līdzās ievietotie vadošie raksti. 
Līdz ar to pie lietu nodošanas archīvā un mazvērtīgo rakstu 
iznīcināšanas vērīgi jāpārbauda, vai nesvarīgo rakstu masā nav 
iekļuvuši paliekošas nozīmes raksti. 


Likumu un noteikumu grozījumi un papildinājumi nekavē- 
joties atzīmējami vai nu ar labojumiem, pierakstījumiem vai 
pievienojot jauno materiālu. Pēdējā gadījumā tomēr pie attie- 
cīgām .nodaļām vai $ jāatzīmē, ka norma grozīta. 

Ja darbība saistās ar ļoti daudziem likumiem, noteikumiem , 
un normām, tad viņu pārzināšanu atvieglo plašāks vai šaurāks 
„rādītājs.'' To var iekārtot burtnīcā, kladē vai uz kartiņām. 
Galvenais ir laba, piemērota, uzskatāma klasifikācijas sistēma. 
Dažreiz būs lietderīgi lietot alfabētisko sistēmu, citreiz <istē- 
matisko, chronoloģi ko vai decimālo. 

Rakstot alfahētisku rādītāju, svarīgs princips, pēc kāda iz- 
vēlas reģistrēšanas vārdu. Rādītāja uzdevums ir kalpot prak- 
tiskām vajadzībām, tāpēc izvēlēties me tikdaudz kādu 
sistēmu, bet vērā ņemt sakarību, kādā radīsies vajadzība uz- 
meklēt. Bet arī te pieeja var būt dažāda. Svarīgi ir reizi 
pieņemto kārtību paturēt konsekventi visos gadījumos. Vēl 
labāki ir reģistrēt ar visiem tiem vārdiem, pēc kuriem varētu 
rasties ierosinājums uzmeklēšanai. Piemēram, Kultūras fonda 
bibliotēkas noteikumus varētu reģistrēt burtā K (Kultūras) 
un burtā B (bibliotēkas), jo vajadzību var ierosināt abi šie 
vārdi. 

Lietojot sistēmatisko reģistrāciju, darbības lauks sadalāms 
praktiskās grupās un apakšgrupās, katrai no tām atklājot pie- 
tiekoši plašu nodalījumu resp. kartiņu skaitu. 

Visi likumi tiek iespiesti Likumu un Ministru kabineta no- 
teikumu krājumā, dodot katram likumam savu numuru. Re- 
ģistrējot jāatzīmē šī likuma numurs un gads. Dažreiz jāatzīmē 
arī, no kāda laika likums spēkā.  Vispārnozīmīgie noteikumi, 
instrukcijas tiek publicētas Valdības Vēstnesī.  Reģistrējot at-.: 

zīmē Valdības Vēstneša gadu un numuru. Speciālie noteikumi 
tiek paziņoti ar apkārtrakstiem vai rakstiem. Reģistrējot tos, 
atzīmē iestādi, raksta datumu, numuru un lietu, kurā raksts 
ievietots. 


Notecējušā gada raksti 


Pie mums parasts, ka ar naudas budžeta gadu saistīto do- 
kumentu kopojumus (lietas) noslēdz 31. martā resp. uz 1. aprīli, 
bet pārējos sarakstus ar 31. decembri resp. uz 1. janvāri. Lietas, 
kuras nokārtojas tuvākā laikā, pievieno noslēgtajam gadam. 


Noslēgto lietu saturs pēc savas vērtības nav vienāds, ir tur 
raksti, kuriem nākotnē vairs nekādas vērtības nebūs, ir tādi, 
kuriem būs nozīme vēl pāris gadus, ir tādi, kuriem, kā vēstu- 
riskiem dokumentiem, vērtība būs vienumēr. 

Līdz ar to arī rīcība nevarēs būt vienveidīga. Ja kārtība 
nav speciāli noteikta, tad lietas, kurās sakopoti nenozīmīgi 
raksti, pēc dažiem mēnešiem (kuros nokārtesies vēl nenobeigtās 
lietas) varēs iznīcināt. Iepriekš, zināms, lieta rūpīgi jāskata cauri, 
lai netiktu iznīcināts kas vērtīgs. 

Lietas, kurās ietilpst kā uzglabājami, tā neuzglabājami raksti, 
sadala: iznīcināmos izņem, bet pārējos atstāj. Par šķirošanu 
var taisīt atzīmi uz lietas vāka, beidzamā raksta vai īpašas 
pievienojamas lapas. 

Glabājamās lietas sakārto, sašuj (var arī apliecināt lapu 
skaitu) un novieto archīvā.  Rīcībā atstāj lietas ar vadošiem 
principiāliem rakstiem. Lietu archīvam vedams saraksts pa ga- 
diem un grupām, lai vajadzības gadījumā varētu lietas atrast. 

Periodiski, vadībai mainoties vai darbību pārveidojot, archīvu 
skata cauri, un lietas, kas zaudējušas nozīmi, izņem un iznīcina. 
Pārdot vai nodot lietas kā iesaiņošanas materiālu nav vēlams. 

Ja lietās ir kādi dokumenti ar lielu vispārīgu vēsturisku no- 
zīmi, tad par to jāziņo augstākām iestādēm. 


Gadijuma akti un protokoli 


Kārtējā darbā dokumentācijai un pārskatiem ir izstrādāti 
formulāri vai paredzēta ziņošanas kārtība. Sabiedriskā darba 
darītājiem ārpus kārtējā darba bieži nākas saskarties ar faktiem 
um norisēm, ar kuriem gan viņus formāli nekas nesaista, bet par 
kuriem, mazāk vai vairāk, spiež interesēties morāliskā pienā- 

kuma apziņa un sabiedrības dāvātā uzticība. Iestādes un 
amatpersonas bieži savās izziņās izmanto sabiedrisku darbinieku 
liecinājumus un atsauksmes. 

Lai šo dāvāto uzticību attaisnotu, jācenšas, lai dotā infor- 
mācija tiešām būtu lietderīga. Ja, piemēram, gadās būt klāt 
kādā noziegumā vai katastrofā, kur nav neviena 
valsts varas pārstāvja, tad ir ļoti svarīgi, lai tā infor- 
mācija, kura vēlāk būs jādod amatpersonām, būtu tāda, kas 
šo iestāžu vajadzībām noderētu. Ņevar jau būt katrs krimināl- 
speciālists un inženieris, bet uz pēdām ar vērīgu skatu skatītais 
un veselīgu prātu vērtētais nepārspīlētā atstāstījumā speciālistam 
dod ļoti vērtīgus pieturas punktus. 

Kādas norises raksturošanai dzīve ir izstrādājusi vispārīgu 
plānu, tas izteicas pazīstamajā formulā: 

Kas? Kad? Kur? Ko? Kā? 

Cenšoties vērojumu iespaidus grupēt šās vienkārši atminamās 
formulas šķirojumā, padarām uztvērumu praktiski izmantojamu. 
Atreferējot notikumu, šī pati formula zināmā mērā pasargā no 
iztēles piedevām, kuras piešķetinās atmiņām bez mūsu gribas. 
Vēl labāki ir, ja tūlīt pēc notikuma, kaut vai ļoti īsi, novēroto 
pieraksta. 

Kad liecinājums jāsniedz rakstveidā, dokumentā — apliecinā- 
jumā, protokolā, aktā — jādod iespējamais visās minētās 
attiecībās. | 

Vispirms jāmin, pa kādu gadījumu liecinājums tiek dots, 
tad ziņas par savu personību kā ziņu sniedzēju. 

Kas? — priekšmets, gadījums, personība jāapzīmē pēc skaidrām, 
paliekošām, nepārprotamām būtiskām pazīmēm. 

Kad? — notikuma laiks un novērošanas laiks jācenšas 
izteikt precīzi, tāpēc, ja vien iespējams, katra svarīga * notikuma 
orīdi jāpaskatās pulkstenī um laiks jāiegaumē. Ja tas nav 
iespējams, jācenšas ievērot saules, ēnu stāvoklis, kustības ātrumi, 
attālumi, meteoroloģiskie apstākļi. 

Kur? — vieta jāapzīmē iespējami precīzi, kā lielos, tā ma- 
zos attālumos, ja ne citādi — soļiem, pēdām, sprīžiem, tāpat 
attiecībās: uz augšu, apakšu, pa labi, pa kreisi. 


Ko? — raksturot darbību, priekšmetu, attiecības, kas radās. 
Kā? — norises kārtības un veida raksturojums. 


Beigās apliecinājuma rakstīšanas laiks, paraksts un adrese. 
Ir labi no tādiem rakstiski dotiem apliecinājumiem atstāt sev 
norakstu. 

Kursi mazpulku mājsaimniecības sekciju vadītājām Ventspilī 


Mazpulku darbs mājsaimniecībā 
K. ANDERSONE, 1 M. mājsaimniecības instruktore X 


Līdz ar pirmā mazpulka nodibināšanos, nodibinājās arī mājtu- 
rības grupas pie mazpulkiem. Toreiz tās gan vēl nevarēja būt savā 
darbā tik patstāvīgas, kā tagad, bet nekad netrūka meiteņu — 
mazpulka dalībnieču, kas gribēja strādāt dažādās mājturības no- 
zarēs. 

Ļoti svarīgs toreiz bija jautājums: ko strādāt? Protams, tagad 
šis jautājums nav mazāk svarīgs, bet toreiz bija grūtāk atbildēt, 
jo trūka piedzīvojumu. 

Lai noskaidrotu, ko īsti likt mājsaimniecībā strādāt, mazpulku 
nodaļa sīki iepazinās ar skolu programmām mājturībā — ar pamat- 
skolu, ģimnaziju, mājturības skolu programmām u. t. t. Likās, 
ka šīs programmas būtu tikai mazliet jāpārveido, un mazpulku 
mājsaimniecības programma būtu sastādīta. Tā tas tiešām varēja 
būt, bet, braucot un sarīkojot mazpulkos kursus, bija jākonstatē, 
ka skolām programmas gan ir, bet reti kāds tās ievēro, un reti kāds 
strādā programmas robežās. Patiesībā gandrīz katrā skolā strādāja 
to, ko skolotāja gribēja, jo par rokdarbu un mājturības mācīšanu 

maz imteresējās. Vēl tagad atceros konfliktu, kas izcēlās kādā 
skolā" starp skolas. pārzini — mazpulka vadītāju un rokdarbu sko- 
lotāju par to, ka mazpulkos mācīja lāpīt, dvieļiem galus apvīlēt 
un kreklu pašūt, bet skolas stundās katrs varēja strādāt, ko grib. 
Iznākums no tādas nesistēmatiskas mācības bija tas, ka arī VI kl. 
meitenēm bija jāmācās vēl diegu drēbē nostiprināt. 

Tā tad bija jārada mazpulkiem mājsaimniecībā tāda programma, 
lai to arī reālizētu. Nevēloties radīt pārāk asu lūzumu starp māj- 
turības mācību skolā un mazpulkos, pirmo programmu mazpulkos 
mājsaimniecībā neapzīmēja par obligātu, bet aizrādīja, ka ļoti 
vēlams pēc tās strādāt, jo tas atvieglos darbu, sekmes būs lielākas 
u.t.t. Cerams, ka katra mazpulku mājsaimniecības grupas . vadī- 
tāja būs redzējusi šo programmu, kurā jau diezgan sīki bija aprādīta 
darbu kārtība. 

Cerēto panākumu šim darbam tomēr nebija. Patiesībā — tāpat 
katrs strādāja, ko vēlējās. Starp citu, to piedzīvoju. vēl šoruden 
kādā mazpulku darbu apskatē: mazpulkā darbojās mājturības 
sekcija pirmo gadu; sekcijā 8 dalībnieces. Ko viņas mācījušās? 
Visu mājturību: uz galdiem visdažādākie konservi, saknes, sēnes, 
ogas, augļi etiķī, bekas sviestā, sulas un biezeņi pudelēs, ievārījumi 
burkās, ceptas vistas, kūkas, tortes, sīki cepumi, pīrāgi u. t. t. Bez 
tam vēl — krietns klājums rokdarbu. Ko šie bērni strādās nākošā 
um vēlākajos gados? To pašu. Vai viņi ir arī izpratuši un iemācīju- 
Šies visu, kas jāzina par šiem darbiem? Nē, tas nav iespējams. 
Trauciņi pārsieti ar celofānu. Ar ko vēl var aizsiet? Neatbild. 
Beidzot viena atbilde: ar pergamentu. Kā tu to darītu? — Atbildes 
gluži nepareizas. Par šādu darbu jāsaka: bērni ir daudz nodarbi- 
nāti, bet tiem nav nekas iemācīts, tie nav izpratuši nemaz visu 
darbiņu īsto nozīmi un vērtību. Tas ir darbs, kam mērķis: spīdēt 
apskatē, apžilbināt acis. Tāds darbs neder ne skolai, ne mazpul- 
kiem. 

Ļoti bieži vēl nesen bija dzirdams, ka mājturības darbi mazpulkā 
esot tie paši, kas skolā. Tā kā skolā jau tos strādājot, tad mazpulkos 
neesot ko strādāt. Tāpat jāsaka, ka vēl vienmēr radās grūtības 
par jautājumu: ko īsti mācīt gatavot — zupas, vai biezos ēdienus 
tā) APK J 

Lai vēl vairāk atvieglotu darbu mājsaimniecības skolotājām 
mazpulkos, lai jel vienreiz mazpulki mājsaimniecībā ievērotu 
nopietnu, sistēmatisku darbu, lai sāktos tāds darbs mājsaimniecības 
mācībā, kas nestu tos augļus, kādi tam jānes, sastādīta jauna maz- 
pulku mājsaimniecības programma (1936. g.). 


Programma sadalīta trīs nozarēs un katra nozare 3 posmos. 
Katrā posmā atrodam šādas nodaļas: 1) Kas jāmācās, 2) viela 
praktiskajam darbam un 3) kas jāparāda apskatē. 

Par ļoti svarīgu nodaļu atzīmējama pirmā. Tā, cerams, ienesīs vē- 
lamos uzlabojumus mājsaimniecības mācībā: tagad nedrīkstēs vairs 
būttā, kastrādās gan, bet neko neiemācīsies, vaiiemācīsies nesakarīgi. 
Viss galvenais, kas jāzina, tas šeit pateikts. Protams, var jau arī 
vairāk iemācīt, bet mazāk nē. Šī nodaļa dod vajadzīgo skaidrību 
kā mācītājai, tā skolniekam. Šie jautājumi noteikti darbu sā- 
kumā vai beigās jāpaziņo arī skolniekiem, lai tie zinātu, kas ir ne- 
pieciešamākais, tas, ko nedrīkst aizmirst. Apskatēs šie jautājumi 
noteikti būs jāatbild. Tā tad šī nodaļa dod arī zināmu, vienādu 
mērauklu prasītājam, novērtējot darba sekmes. 

Vispār jāsaka, ka šī nodaļa ir sevišķi vērtīga ne tikai mazpulku 
mājsaimniecības skolotājām, bet arī pamatskolu, ģimnaziju un 
citu skolu mājsaimniecības skolotājām. 

Darbā orientēties palīdz arī nodaļa: viela praktiskajam darbam. 
Šī nodaļa novērš pārpratumus, kādi varētu rasties starp skolas 
mājturības skolotāju un starp mazpulku mājsaimniecības skolo- 
tāju. Šai nodaļā tieši minēti dažādie darbi, kas jāstrādā. Noturot 
sanāksmes, jānoskaidro, ko bērni skolā mācījušies. To, ko tie skolā 
mācījušies, mazpulkos var arī nestrādāt, vai iedalīt zināmo darbu 
tādiem bērniem, kas to nav strādājuši. Tādā kārtā skolas darbs 
un mazpulku darbs nekad nesadursies kā divi naidīgi elementi, 
bet viens otru tikai papildinās. 

Šī nodaļa vērtīga vēl arī tādēļ, ka lielā mērā atvieglo skolotājai 
darba plāna sastādīšanu un vielas izvēli sanāksmēm (katrs zina, 
ka tas nebūt nav tik viegli). Šeit ir tik daudz dažādu lietu, ka nekad 
vairs sanāksmēs nebūs nevajadzīgi jāatkārto, nekad sanāksmes 
nekļūs garlaicīgas jaunas vielas trūkuma dēļ, nekad vairs nebūs 
paskaidrojumos jālēkā tādēļ, ka nebūtu darba plāna. 

Nodaļā: kas jāparāda apskatē, aprādīta mīnimālā, uzskatāmi 
mācītā viela. Protams, var jau sagatavot parādīšanai arī vairāk, 
bet šī nodaļa arī dod zināmu vienādu mērauklu darbu novērtējumam. 
Un tas ir sevišķi svarīgi. Apskatēm nav jābūt kaleidoskopam, bet 
tām jābūt krietna, nopietna darba atspoguļotājām. Apskatēs nav 
jāpanāk pārāk liela dažādība, bet apskašu vērtība nosakāma pēc 
to darbu daudzuma un labuma, kam tur jābūt. Ja vienu gadu 
mājsaimniecības apskatē saliksim visu mājsaimniecību un tāpat 
otru, trešt gadu, tad tās arī kļūs vienmuļas. 

Vienas nozares vēl trūkst mājsaimniecības programmā, bet 
tā iznāks vēlāk kā programmas papildinājums: nozare par saim- 
niekošanas mācību mājsaimniecībā. Šī nozare ir ļoti svarīga, un 
tā būs kā pēdējais slīpējums mājsaimniecības grupas dalībniecēm. 
Šajā nozarē apskatīs mājsaimniecības grāmatvedību, vadītāju, 
mājsaimniecības saimniekošanas plāna sastādīšanu, darba sekmju 
uzlabošanu u. t. t. Patlaban nebūtu bijis nozīmes arī to likt, jo 

nebūs vēl mazpulku, kur citas mājturības nozares būtu jau labi 
iemācītas, bet galvenais — vēl samērā maz būtu skolotāju, kas to 
varētu patlaban mācīt. 

Techniskais mācīšanas darbs mazpulkos, tāpat kā skolās, vēl 
diezgan nepilnīgs, jo trūkst metodisku zināšanu, bet tas ar katru 
gadu uzlabojas, jo Izglītības ministrija sarīko piemērotus kursus. 

Novērtējot kopīdi mazpulku jauno mājsaimniecībās programmu, 
gribētos teikt: ja ar šo programmu rokās mazpulka dalībnieču 
darbs nekļūs tik sekmīgs un tik pareizs, kādam tam jābūt, tad ļoti 
jāšaubās, vai tas vispār kādreiz tāds kļūs, un tad vaina meklējama 
attiecīgos skolotājos. Šajā ziņā par darbu atbildīgi darāmi arī 
mazpulku vadītāji; tie dažu labu reizi nojauš, ka mājsaimniecības 
mācīšana nenorit pareizi, bet „kollēģiālitātes'* dēļ kautrējas to 
aizrādīt. Viena cilvēka saudzēšanas dēļ tad pāri dara desmitiem 
citiem, jauniem, kas tā uzticas un ar pateicību saņem visu, ko dod. 
Jāžēlo arī tie, kas mācās un ne tikai tie, kas māca, tā būs labāk, 
tā ātrāk un vieglāk tiksim pie mērķa. 


Caklas rokdarbu strādātājas 

Rīkojums: 


Mani novērojumi, pārbaudot mazpulku 


vasaras darbību 
Agr. O. REZOVSKA 


Apbraukājot mazpulkus vasaras pārbaudē, man radās daudz 
novērojumu, kuros gribu dalīties ar ļums, cienījamie mazpulku 
vadītāji. Pārbaudes vienmēr iesāku ar kopēju sanāksmi, kurā vē- 
roju mazpulka dalībnieku aktīvitāti mazpulka dzīvē un darbā, 
valdes locekļu pašdarbību, kā arī visa mazpulka kopējo darbības 
izpratni. Šinī vasarā pārbaudīju pavisam 82 mazpulku darbību, 
dažus rudenī, bet lielāko tiesu vasarā. Pārbaudot mazpulku darbību, 
man sevišķi patika, ka sanāksmēs dalībnieki ieradās ļoti kuplā skaitā. 
Bija vairāki mazpulki, kur sanāksmēs nebija atnākuši tikai viens: 
vai divi dalībnieki, vai pat ieradušies visi simtprocentīgi. Sanāks- 
mes notika pa lielākai tiesai darbdienās, neizslēdzot pat viskar- 
stāko siena laiku. Zinot, ka dalībnieki ir lieli palīgi mājas darbos, 
sanāksmes noliku no rīta plkst. 7-0s, dienā plkst. 12-os un pēcpus- 
dienā plkst. 17-os, lai darba cēlienus netraucētu. Sarunājoties ar 
vadītājiem un dalībniekiem par šo sanāksmju apmeklēšanas ie- 
spēju, dzirdēju šādas atbildes: „Kā varētu šodien palikt mājās, šī 
sanāksmes diena murns bija sen gaidīta'— „jau pavasarī vadītājs 

paskaidroja par vasaras darba pienākumiem un par šīs sanāksmes 
nozīmi, mēs tikai ģaidījām paziņojumu.'' Ganiņi atbildēja: „Mēs 
jau pavasarī saimniekam lūdzām ieskaitīt vienu šīs sanāksmes darba 
dienu algas rēķinā, šodien esam brīvi, varam arī ilgāk uzkavēties, 
apskatīt kopēji dažas saimniecības." Šīs atbildes lai ir par piemēru 
tiem mazpulkiem, kur sanāksmes dienā atnāk tikai puse un pat 
vēl mazāk kā puse dalībnieku, aizbildinoties ar nevaļu pat lietainā 
laikā. Pienākuma apziņa jāmodina mazajos draugos, lai tā pilda 
savus uzdevumus jau no mazotnes. Vecāki neliegs, ja tie sapratīs 
un zinās mazpulku darbības īsto nozīmi. Stāstīdami un mācīdami 
mazos skolā, cienītie vadītāji, iemācait bērnus par saviem darbiem 
informēt arī vecākus, lai viņi zina; kāda nozīme darbam mazpulkā, 
lai tie dzīvo līdzi savu bērnu —- mazpulku dalībnieku darbam. 


Ja pratīsim ieaudzināt mazpulku dalībniekos pienākuma ap- 
ziņu, tad arī vēlākā dzīvē tie nepazīs teicienus, kas bieži vien traucē 
pieaugušo sabiedriskās dzīves uzplaukumu: „Es nevarēju, man 
nebija laika.” 


Dažos mazpulkos, kur sanāksmes notika svētdienā, arī vecāki 
lūguši vadītāju atļaut piedalīties sanāksmē... Tanīs mazpulkos 
gan, kā noskaidroju, jau no pirmās dienas saausta cieša saite ar 
māju un mazpulka dzīvi skolā, tur vecāki dzīvo līdzi bērnu darbam, 
priecājas sevišķi par mājas apkārtnes izdaiļošanu meža dienās. 
Sarunā ar kādu dalībnieces tēvu, dzirdēju sekojošo: „Šīs divas vasa- 
ras manās mājās ir neaprakstāmi jaukas, iesākot ar parājušā gada 
meža dienām, kuras mūsu māju pārveidoja. Smilšu kalniņu, kurā 
auga nonīkušas priedītes, tagad sedz liepiņas. Katra liepiņa tiek 
rūpīci apkopta, lai gan vasarā ūdens jānes no tālienes. Mana meita 
mani apber neskaitāmiem jautājumiem, vai tik vēl ko varētu veidot 
vēl ko daiļāku padarīt. Šī dalībniece ir jaunsaimnieka meita, 
saimniecībā liela palīdze, bet mazpulka darbā ļoti noteikta, spēj 
visus pienākumus veikt. Ja tā visu vērojam, tad ne tik daudz darbs 
ir par kavēkli pienākumu pildīšanai, bet gribas trūkums 
tos pildīt. 


Visur sanāksmes vadīja mazpulka priekšnieks. Vecākos maz- 
pulkos, kur darbība jau vairāk iegājusies, valde savus uzdevumus 
veica teicami. Bija arī viens otrs gadījums, kur sanāksmes vadījis 
mazpulka vadītājs, domādams — „ko nu bērns vēl var.'' Tā atceros 
kādā vietā, kur vadītājs sanāksmes vadījis, norunājām atļaut šo 
prieku šoreiz priekšniekam. Iepazīstināju priekšnieku ar sanāksmes 
gaitu, pie kam jautāju, vai viņam zināmi mazpulka priekšnieka 
uzdevumi, un viņš atbildēja: „Jā”. Sanāksmes vadīšana. noritēja 
teicami. Pēc tam vadītājs uzslavēja mazpulka priekšnieku, kas ar 
savu uzstāšanos esot viņu šodien pavisam pārsteidzis. 

Šis apstāklis rāda, ka vajag uzticēt pašiem dalībniekiem viņu 
mazos pienākumus pildīt. Ja mēs atzīstam, ka bērns arī savā vietā 
kaut kas ir, ka viņš arī kaut ko var izdarīt pats, tam ļoti liela no- 
zīme patstāvības nostiprināšanā. 


Vairums bija tādu mazpulku, kur mazpulka, priekšnieks vai 
priekšniece priekšzīmīgi vadīja sanāksmes. Tas bija visur tur, kur 
mazpulka vadītājs bija raudzījies no paša sākuma, lai katrs pilda 
savus pienākumus, kas tam jāpilda. 

Apbrīnojami, ka taisni tie mazpulki, kuru dalībnieki ir 1 pa- 
kāpes pamatskolas skolēni, teicami pilda savus pienākumus. Te 
ir lieka aizbildināšanās par maziem dalībniekiem. Mazākie gan 
bieži vien ir vēl aktīvāki, lielākie vairāk izklaidīgāki. Ļoti labi rit 
darbi tos mazpulkos, kur dalībnieki, strādādami mazpulkā, ir uz- 
auguši — tie, kā viņi paši izsakās, ir saauguši ar mazpulka darbu 
un dzīvi. Ne tikai priekšniekam, bet visai valdei, t. i. , arī sekretāram 
un kasierim ir jāpilda savi pienākumi. 

Sekretāram protokolos ir īsumā jāatzīmē runātais, nepietiek ar 
lēmumiem vien, Lasot tādus protokolus, kur tikai atzīmēts, kas 
nolemts, nevar saprast sanāksmes pārrunu gaitu. Dažos mana 
novada mazpulkos vērojama citāda parādība, ka sekretāram 
katru reizi pieaicina vienu dalībnieku palīgā. Tie abi uz atsevišķa 
papīra uzraksta dzirdēto, kosalīdzina un ieraksta protokolu grāmatā. 
Tā vairāki dalībnieki iemācās rakstīt protokolus. Cenšoties tanī 
pat sanāksmē protokolu nolasīt, bieži vien to sasteidz, un uzrak- 
stītais nav saprotams. | 

Arī kasierim jācenšas savs pienākums pildīt, cik vien labi tas 
iespējams. | 

Saimju darbība mazpulkos vēl samērā maz izprasta, tāpēc vasa- 
ras pārbaudē vairākos  mazpulkos vēl dalībnieki nebija 
sadalīti saimēs, un ja bija sadalīti, tad arī maz kas vēl bija darīts. 
Samērā maz bija to mazpulku, kur saimju darbība jau izprasta. 
Tos mazpulkos arī vadītājs zināja stāstīt: „Man tagad daudz pa- 
tīkamāk strādāt, redzu darbiniekos vairāk aktīvitātes, un mazie 
saimju vecākie ir tik aktīvi darbā, apbraukājuši vairākas reizes 
dalībniekus, vērojuši, kādas kuram neveiksmes, nāk pie manis uz 
skolu jautāt, ko nesaprot paši.” | 

Sevišķi tas sakāms par maziem kāpostu audzētājiem, kur katrs 
saimes vecākais .bija turējis par savu pienākumu palīdzēt dalīb- 
niekiem kaitekļu apkarošanā. 

Saimju darbību vērojot, liekas, ka vispareizākais sadalījums ir 
pēc dzīves vietām. Mazajo saimes ir tikai pa daļai ievedamas, jo 
jārēķinās ar attālumu, kāds jāmēro, apmeklējot dalībniekus, tāpat 
arī kopā saejot. Ja atstatums ļoti liels, saime zaudē savu nozīmi. 

Kādā mana novada mazpulkā, kuru varu uzskatīt par piemēru ci- 
tiem, ir ļoti labi izveidota saimju darbība. Te gan ir zēni un meitenes 
dalīti atsevišķās saimēs. Saimju dalībnieki ir sanākuši vairākas rei- 
zes ārpus kopējām sanāksmēm, lai gūtu jaunus ierosinājumus. 

Ir ievesta katrai saimei protokolu burtnīca, kur īsumā atzīmē 
pārrunu saturu. Saimju vecākie pilnīgi pārzina savus saimju da- 
lībniekus, raugās, ka visi mazpūlkā dotie priekšraksti tiek izpildīti, 
rod jaunus ierosinājumus, kurus lūdz pilnu sanāksmi atzīt un pie- 
ņemt visam mazpulkam. Par piemēru: izstrādā ekskursiju marš- 
rutus, atreferējot, ko visu tur varētu redzēt un mācīties, ierosina 
ceļa zīmju pagatavošanu, atreferē kopējā sanāksmē par kādu vietu 
nostāstiem, ierosina senlietu vākšanu un tt. t. 


Sadalot saimēs, mazpulka dalībniekos rodas vairāk aktīvitātes, 
vairākas reizes iespējams katru dalībnieku apmeklēt mājās, vērot 
vairāk tā darbību gan lauciņā, gan arī vispārējā mazpulka darbā. 
Sevišķi skaita ziņā lielākos mazpulkos vairāk pārskatāmības va- 
dītājam rodas par sava mazpulka dalībnieku darbību. 


Mazpulku dalībniekiem jāprot strādāt darbs, jāprot arī citiem 
par savu darbu pastāstīt, jāprot skaistās domas, kas rodas darbā, 
izteikt arī citiem, jo mazpulku mērķos un uzdevumos ir rakstīts: 
gūt zināšanas un tās tālāk izplatīt gan ar labu piemēru, gan arī ar 
vārdiem. Sakarā ar to, mazpulku dalībniekiem jābūt skaidrībā 
par sava mazpulka, sava novada un vispār mazpulku darbību, jā- 
būt skaidrībā un jāprot arī par to stāstīt. Jāmācās runāt sakarīgi, lai 
citi arī varētu saprast pavisam zināmas un vienkāršas lietas. 
Te nav jāsaprot tukša pļāpāšana, lai tikai runātu ko, kā man 
kāds vadītājs, sarunā par prasmi runāt, izteicās: 

„Man liekas, mums vajadzīgs darbs, mūtes varoņi mums nav 
vajadzīgi'' — tā domājot, mēs nesaprotam pareizi prasmi runāt. 
Ja, mazi būdami, skolā ejot, darbojoties mazpulkā to nemācīsies, 
nepratīs izteikt savas domas, Ziņot par savu darbu, tad, lieli uz- 
auguši, arī to nemācēs. Jāmācās ir runāt, izteikt savas domas kopē- 
jās sanāksmēs, lai nav jābūt tikai kritiķiem par citu darbu. Tas 
panākams, ja dalībnieki zina savu pienākumu un mazpulku sa- 
nāksmēs ziņo par savu darbu vai novērojumiem darbā tāpat pēc 
atmiņas, nevis uzrakstot un nolasot. 

Lauciņi labi apkopti, dažos mazpulkos pat teicami. Tomēr daži 
dalībnieki vēl nav pilnīgi izpratuši mazpulku darbu, nav iežogotu 
lauciņu, jāmeklē arī akmens vai krūms, kas bijis par robežu. Maz- 
pulka dalībnieka lauciņā nedrīkst būt neizretinātu biešu, tāpat kā 
tas ir vecāku laukā. Tas saimes vecāko pienākums, raudzīties, lai 
dotie norādījumi tiktu izpildīti, par nepildīšanu. jāziņo vadiī-, 
tājam. Katram dalībniekam jāuzņemas tikai tik daudz pienākumu, 
kāts var labi veikt. Nekas nevar būt ļaunāks, kā apņem- 


27 








ties daudz darīt un beidzot nekā akurāti neizdarīt. Nepareizi, ka 


"dalībnieki ņem lielas platības piem., cukurbietēm, pie tam paši maz 
tur strādā, tā zūd darba prieks, nav atbildības sājūtas par padarīto. . 


Dalībniekos jānostiprina izpratne pašam darīt, kas vien iespē- 


"jams, pašam atbildot par savu darbu. Nav taču svarīgi tikai labais 


iznākums, tas pat samaitā, ja nav paša dalībnieka veikts. Vērojot 
ražojumu apskates, arī te būtu ko vēlēties. Par katru mazpulka 
dalībnieku vajadzētu būt skaidram pārskatam, ko tā uz ātru roku 


nav iespējams gūt, bet tikai iztaujājot viņu, tāpēc saimju vecākiem, 


jau pie laika jāsniedz ziņojumi pār dalībniēku darbību, lai patiesi 
sniegtā atzinība atbilstu patiesībai. Te iespējams par katru dalīb- 
nieku izdarīt atzīmes, un „pievienojot atbildes, novietnes kopskatu 
varam viegli salīdzināt un taisnīgi spriest. Par mazpulka aktīvitāti 
spriež pēc tā, cik dalībnieku piedalās ražojumu apskatē. Dalībnie- 
kiem jāmācās netikai strādāt, bet arī darbu līdz galam padarīt. 
Piedalīšanās ražojumu apskatēs ir visvienkāršākais veids 
pieradināt sevi darbu padarīt līdz galam. Dievamžēl, vai- 
rākos mazpulkos vasaru strādā daudz dalībnieku un labi strādā, 
bet rudens ražojumu apskatēs piedalās tikai puse. Bēdīgi ir redzēt 
tādu ainu. Šī paviršība, atstāt darbu pusceļā, ir jāpāraudzina. 
Bērni nav vēl izpratuši, vecāki nav pamudinājuši piedalīties, un 
ko gan tur vadītājs lai dara? Te būtu jāatrod iespēja tuvināt arī 
vecākus mazpulku darbam, kā un kurā vietā tas iespējams, jo bieži 
vien vecāku vainas dēļ dalībnieki nebeidz darbu līdz galam. Vēroju, 
ka sekmīgākai darbībai ir nepieciešami kaimiņu mazpulku savstar- 
vēji apmeklējumi gan svētkos, apskatēs gan arī darba sanāksmēs. 
Šo vasaru redzēju, ka kaimiņa mazpulka valde aizbrauca uz tuvējo 


mazpulka darba pārbaudi. Tas rada pārrunas, un ja arī no labā 


nav ko mācīties, tad vismaz redz, kā nevajag darīt. Vairāki vadī- 
tāji brauca uz kaimiņu mazpulkiem un pēc tam; sarunājoties at 
tiem, atzinām, cik daudz vērtīga devusi šāda ekskursija, jo nekad 
visu tik labi nevar novērot savās mājās. Tāpēc darba sekmēšanai 
no savas puses ieteicu pa vasaru pēc iespējas vairāk ekskursiju. 
Jo vairāk vērojam darbus, vairāk tanīs iedziļināmies, jo vairāk 
gūstam jaunas atziņas un ierosinājumus. Mazpulku vadītājiem ir 
ļoti svarīgs uzdevums, |0 tie kā jaumatnes audzinātāji spēj dziļāk 
ieskatīties jaunatnes dvēselē. 

Esiet paši par piemēru un priekšzīmi jaunatnei gan daiļuma, 
gan kārtības ziņā. Vadītāji, pulciniet ap sevi mazpulku jaunatni, 
aiciniet sev palīgā citus skolotājus un audzinātājus, lai tā kopīgiem 
spēkiem varētu labāk veikt lielo audzināšanas darbu. Dažādās no- 
darbības ir tikai līdzekļi lielajam mērķim — jaunatnes audzināša- 
nai, ko slēpj mazpulks. Saticībā un dziļā vienprātībā ziedojiet savas 
gaišākās domas, savus cēlākos darbus dzimtai zemei. Veidojot 
citus, veidosim arī sevi. 

Nodarbības mājturībā Daugavpils nometnē 


Mazpulku dalībnieču darbi 


I. ZAULS 


Salīdzinot atsevišķos mažpulkus, vērojam šādu raksturīgu 
ainu: ir mazpulki, kuru sastāvā ietilpst vienīgi 17, 18 un 20 g. 
veci zēni un meitenes, un ir mazpulki, kuros gadu no gada 
ietilpst bērni ap 12—14 gadiem. Pirmā gadījumā jauni dalīb- 
nieki neiestājas, bet esošie ar laiku pieaug, un tiem no mazpulka 
jāšķiras. Kādēļ nav jaunu dalībnieku? Tuvākā apkārtnē nav 
vairāk jauniešu attiecīgā vecumā, bet jaunākie jūtas starp lie- 
lākiem sveši un kautrējas iestāties. Jaunie, kamēr tie ir 
sasnieguši 16—17 gadus un līdz tam vēl nav bijuši mazpulkā, 
pa to laiku ir sev atraduši citu sabiedrību. Mazpulks viņus 
vairs neinteresē. Bet ir vēl otrs tips mazpulku: — kur ir vien- 
mēr mazi, un katru gadu iestājas jauni dalībnieki. Ar ko tas 
izskaidrojams? Šādos mazpulkos valda mazo bērnu gars. Tikko 
dalībnieki sasniedz 16, 17 gadus, tie jūt, ka ir kļuvuši lielāki, 
gudrāki. Viņi ir mazos pārauguši un ar tiem vairs ne- 
var saprasties. Lielākie kaunās maziem lidzi „niekoties” un 
tādēļ no mazpulka izstājas, bieži vien meklējot citās organizā- 
cijās sabiedriskās dzives turpināšanu. 

Vai šādas parādības ir normālas? Nē! Mazpulkam jābūt 
kā ģimenei, kurā ir vecāki un jaunāki brāļi un māsas. Tiem 
vienmēr jāizjūt savstarpēja cieņa un pareiza novērtēšana. Kā 
to panākt? Katrs dalībnieks un dalibniece jānostāda savam 
vecumam un spējām piemērotā vietā. 


Darbības tiešai raksturošanai pieņemsim, ka kādā mazpulkā 
ir apmēram 5—6 meitenes, kujas sāk izjust savu pārākumu 
par jaunākām. Dosim viņām ar steigu tādu darbu, kas atbilst 
šo dalībnieču spējām. Vispirms jānokārto viņu attiecības ar 
jaunākām meitenēm. Princips: jaunākām jāklausa vecākās. 
Vecākām dalībniecēm jāuzliek dažādi pienākumi, piem.: ekskur- 
siju kārtošana, mājsaimniecības literātūras pārzināšana, spod- 
rības nedēļas organizēšana tai jāgatavojas jau ļoti laikus), 
dažādu mazpulka sarīkojumu saimnieciskā kārtošana, vakarē- 
šanu vadīšana u. t. |, kur jaunākām jāpalīdz. Tāpat ļoti vē- 
lams, ka mazpulka valdes sastāvā būtu kāda lielāka meitene. 


Bez šīs sabiedriskās administrātīvās iekārtas mazpulkā tik 
pat svarīgs ir tiri praktiskais darbs. Mazpulku jaunatnes 
acu priekšā praktiskam darbam ir sekojošs mērķis: iegūt fizisku 
un garīgu veiklību un izkopt paškritiku savstarpēju sacen- 
sību ceļā. 

Kādu praktisko sacensības darbu izvēlēties? Šī svarīgā 
jautājuma atrisināšana pirmā kārtā gulstas uz vadītāju. 
Iespējas ir dažādas: laukkopības, dārzkopības, lopkopības, 
mājsaimniecības un mājas amatniecības grupu darbi. Atliek 
vienīgi izvēlēties piemērotāko. Ir pareizi, ka savus sacensību 

„jāsagatavo zeme," lai bērni izprastu, kurš darbs viņiem tiešām 
būs vislabākais. 


Lielai daļai mazpulku dalībnieču ir nopietna vēlēšanās iedzi- 
ļināties mājsaimniecības jautājumos. Šāda 
interese ir ļoti apsveicama un atbalstāma. Meitenēm — nākošām 
nama mātēm ir jau laikus jāsagatavojas saviem dzīves. pienā- 
kumiem. Mazpulks lai palīdz viņām noskaidrot, cik svarīga ir 
mājsaimniecība no higiainiskā, saimnieciskā, tautsaimnieciskā, 
aistētiskā un arī audzināšanas viedokļa. Dalībniecēm šinī laikā 
ir jārod patiesa, aktīva sajūsma par praktisko un idejisko 
mājsaimniecību. Viņām jāredz, kas mājās ir nepareizs, un kā 
tas pārveidojams, kā mājās trūkst un kā tas vislabāk iegādā- 
jams vai izdarāms. Ja ma”pulka dalī»niece būs izaugusi par 
čaklu un veiklu mājas kopēju, praktisku saimnieci un sirsnīgu, 
mīļu mājas māti, kurai ir arī dažādas garīgas intereses, tad 
mazpulks būs sasniedzis savu cerēto mērķi. 

Kā to sasniegt? Minētais ideāls, protams, zināms vienīgi 
mazpulka vadītājam. Būtu nepareizi par to runāt ar mazpulka 
dalībniecēm. Viņas vēl ir par jaunām, lai tik. dziļi izprastu 
dzīves prasības. Meitenēm jādod daudz konkretāks, ātrāk sa- 
sniedzams mērķis. 

Mazpulku dzīvē mājsaimniecības sacensībā izveidojušās četras 
iespējas: 1) mājsaimniecība — rotaļa; 2) mājsaimniecības 
grupas; 3) atsevišķi lielāki mājsaimniecības darbi un 4)ilgstošās 
pieccīņas. Pirmaisveids attiecas vairāk uz mazpulku mazajām. 
Otrais veids aptver dalībnieces no 12gadiem. Divi pēdējie veidi 
visvairāk piemēroti tām dalībniecēm, kas savu izglitību pēc 
pamatskolas turpina citās skolās. 

Mājsaimniecības grupu darbā, kā agrāk redzējām, var ietilpt 
meitenes, kuru gadu starpība ir stipri liela. Tas tomēr ne- 
traucē. Mājsaimniecības grupām ir noteikta programma, ar trijām 
nozarēm, kuras aptver visus nama mātes pienākumus.  Atse- 
višķiem darbiem nav novilktas stingras robežas, vienīgi izvei- 
dots pamata skelets. Jaunākās izvēlas vieglāku rokdarbu vai 
ēdienu gatavošanu, vecākās grūtāku. Tādi var apvienot dažāda 
vecuma meitenes vienas nozares vienā posmā 
(skat, programmu). Mājsaimniecības grupu darbu sevišķi labi 
var piemērot tām lielākām meitenēm, kas pēc pamatskolas 
beigšanas savu izglītību citās skolās vairs neturpina. 

Bet, ja mazpulka dalībnieces pāriet uz augstākām arodskolām, 
mājturības skolām, ģimnazijām vai skolotāju institūtiem, maz- 
pulku programmas darbi (sakarā ar skolas mājsaimniecības 
mācībām) kļūst it kā garlaicīgi. Un garlaicība ir mazpulka 
lielākais ienaidnieks. 

Tādos gadījumos sevišķi interesants var kļūt trešais 
sacensību veids, t. i., vairākas dalībnieces izvēlas kādu kopēju 
lielāku mājsaimniecības darbu grupu, kuru viņas apņemas veikt 
viena gada laikā (no vienas mazpulka apskates līdz 
otrai). Kādi šie darbi varētu būt, par to var brīvi lemt pašas 
mazpulka dalībnieces, sazinoties ar savu mājsaimniecības grupas 
vadītāju. Tālāk būs minēti vienīgi daži piemēri. Bet kā dalīb- 
niecēm, tā vadītājām jāievēro šādi sacensību noteikumi: 

Sacensībai ir četras daļas: 1) darba izvēle, 
2) sagatavošanās tā izpildīšanai, 
3) izpildījums un 
4) noslēgums. 

Darba izvēle. Kādu darbu izvēlēties? Pirmkārt, 
tam jābūt tādam, kas attiecas uz katras dalībnieces un viņas 
piederīgo māju un apkārtni (pagalmu, telpām vai darba paņē- 
mieniem). Otrkārt, tam jāienes dalībnieces un viņas piederīgo 

dzīvē jūtama pārmaiņa. Treškārt, darbam jābūt tādam, kas 
darāms dažādos gada laikos. Būtu nepareizi, ja dalībnieces iz- 
vēlētos kādu sezonas darbu, kurš ir strādājams vai nu vienīgi 
ziemu vai vasaru. Ja dalībniece praktisko darbu ilgāku laiku 
pilnīģi pārtrauc, tad var gadīties, ka viņai darbs apnīk un tas 
paliek nepabeigts. 

Sagatavošanās sacensību izpildīšanai. 
Atkarībā no izvēlētā darba, sagatavošanās var būt īsāka vai' 
garāka, vieclāka vai grūtāka. Ja sacensību darbs ienesīs 
tādas pārvērtības, kuras noslēgumā vairs nevar ar iepriekšējo 
stāvokli salīdzināt, tad pašā sākumā ir jāizdara fotografiski 
uzņēmumi vai jāuzzīmē plāns un jāizstrādā sīks apraksts. Ap- 
raksts iesniedzams vadītājai. Vadītāja pārbauda un salīdzina 
rakstito ar īstenību un tad apstiprina. 


Sacensību izpildījums. levadam seko sacensību 
galvenā daļa — prakse. Lai arī kādas sacensības būtu izvē- 
lētas, to izpildījumā ir divas daļas: praktiskais darbs un at-. 
zīmes par to īpašā burtnīcā. Dalībnieces strādā tad, kad viņām 
ir iespējams, bez vadītāju klātbūtnes. Protams, viņām ir ar to 
jārēķinās, ka vadītāja vienmēr sacensību gaitai seko un var 
ikkurā brīdī' par to pārliecināties, ierodoties mājās vai citur, kur , 
dalībniece savu darbu strādā. Ja rodas attaisnojama nepiecie- 
šamība, tad dalībniece var izmantot arī kādus palīgus, bet tas 
ir jāatzīmē.  Parallēli savam praktiskam darbam, meitenei ir 
jāiekārto īpaša praktisko darbu burtnīca. Šeit ir jāieraksta 
visi novērojumi un atzinumi, visi izdevumi, kādi rodas sakarā 
ar sacensību un laiks, kādu prasa darbs. Laiks ir vienmēr no- 
apaļojams uz pilnām stundām. Ir nepieciešami, ka dalībnieces 
sacensību laikā šad tad salīdzinātu savus darbus un praktisko 
darbu burtnīcas. Tas ierosina daudz jauna un ātrāk norāda 
kļūdas, kuras līdz sacensību beigām vēl var labot. Šāda seko- 
šana sacensību gaitai lielā mērā veicina arī paškritiku. 


Noslēgums. Darbi jānobeidz līdz mazpulka ražas ap- 
skatei. Apskates ir ma”pulka lielie gadskārtējie svētki, ku- 
rus dalībnieki gaida ar lielu prieku, uz kuriem visa ma”pulku 
labvēļu saime jau ilgi gatavojas. Ari mazpulka dalibnieču sa- 
censību noslēgumam ir jāi vēršas par lieliem svētkiem. Līdz 
ar meitenēm tad priecājas visa plašā sabiedrība. Tas bērniem 
dod lielu gandarījumu un atjauno sparu nākošam darba gadam. 

Noslēgumā dalībniecēm savās burtnīcās jāizraksta vienkopus 
visi dati, piem., cik naudas izdots, cik dienu darbs ir prasījis, 
cik palīgspēku izmantots u. t. 1. Bez tam jāuzraksta īss pār- 
skats par visu sacensību gaitu, aprādot galvenos sekmētājus, 
traucējumus, sevišķas veiksmes un lielākās kļūdas, kas ir 

iespaidojušas sacensības. Apskatē jāizstāda: uzņēmumi, 
plāni un apraksts.par iepriekšējo stā- 
vokli, praktisko darbu burtnīca, veiktais 
darbs, datu sakopojums un pārskats par 
sacensību gaitu. Varētu būt gadījumi, kad pašu 
darbu nav iespējams parādīt (ja tas nav pārvietojams). Tādā 
reizē tā vietā jāparāda foto uzņēmumi, un, ja iespējams, arī 
kāda daļa darbu, kas ir pārvietojami. 
Minēšu dažus sacensību tematus. 


1. Labi rokdarbi manās mājās. Dalībniecēm 
sacensību gadā ir jānoskaidro, kādi ir labi rokdarbi. Viņām 
ir jāizkopj īpatnējā latviskā gaume: jāiedziļinās latvju rakstos, 
krāsu kompoziciju noslēpumos un pareizā materiāla izvēlē. 
Meitenēm jāuzzīmē visi latvju rakstu pamata elementi un dažas 
to variācijas. Tāpat viņām jābūt skaidrībā par to, kādas 
ipatnības ir Latvju rakstu kompozicijās, piem. latviskais stūris, 
rakstu proporcijas, izrakstīto un tukšo laukumu sakarība u. t. 1. 
Tālāk dalībniecēm ir jāiepazīstas ar latvju acīm patīkamām 
krāsām un to salikumiem. Senos rokdarbos, piem.,'varam atrast 
ļoti daudz ķieģeļsarkanās un sūnu zaļās krāsas salikumu, tur- 
pretim sarkanās un zilās krāsas kompozicija ir krieviem īpatnēja. 
Dalībaieču rokdarbu materiālam jābūt labam, izturīgam (lini, 
vilna, arī kokvilna). Viņām jāzina spožo, mākslīgo zīda diegu 
mazvērtīdums. Pareizi izpētot latviešu rokdarbu stilus, dalīb- 
nieces sastāda plānu, kādi rokdarbi mājās ir nepareizi, un 
kur to vēl pilnīgi trūkst. Pēc tam nolemj, kādus rokdarbus viena 
gada laikā varēs pagatavot, lai telpa iegūtu patīkamu 
izskatu. Reizē dalībniecēm jāzina, ka telpas nedrīkst rokdar- 
biem pārkraut, bet tie novietojami vienīgi nepieciešamās vietās. 
Tālāk seko atsevišķo darbu izvēle un to pagatavošana. 
Novērtējot, ņem vērā pagatavoto priekšmetu skaitu, lielumu 
un rokdarbu techniku, visu rokdarbu kopējo stilu, darbailzumu 
un izmaksu. 

2. Augi manās istabās. Galvenie darbi šim 
tematam būtu šādi: mazvērtīgo podu puķu iznīcināšana un 
labu iegādāšana (lai dalībnieces neaizmirst, ka podu puķes 
istabās labāk turēt mazāk nekā vairāk). Podu puķu pareiza 
novietošana un kopšana.  Griezto ziedu kārtošana un novieto- 
šana, ziedu trauku izvēle (dalībniecēm jāiepazīstas ar labām 
vāzēm un jāzina, kādas ir neglītas, bezgaršīgas). 

3. Tīra un labi iekārtota virtuve. Šis 
temats galvenā kārtā attiecināms uz lauku mazpulku dalībniecēm. 
Mūsu parastās lauku virtuves pa lielākai daļai ir ļoti neparo- 
cīgi iekārtotas, tādēļ tajās nav arī iespējams uzturēt nepiecie- 

šamo tīrību un kārtību. Mazpulku dalībnieču pienākums būtu 
painteresēties, kas un kā ir virtuvē ar maz līdzekļiem pārvei- 
dojams, lai telpas varētu uzturēt tīras. Šis darbs prasīs vien- 
otrreiz varbūt vairāk līdzekļu un palīgspēkus. Bet ja maz- 
pulkam būs laba saskaņa ar dalībnieku vecākiem, tad varēs vi- 
sām grūtībām labi pāri tikt. 

Bez minētiem tematiem ir vēl ļoti daudzi citi, viens par 
otru interesantāki. Katrs prasa īpatnējus apstākļus. Tādēļ 
vadītājai ir dota pilnīgi brīva rīcība temata ierosināšanai, jo 
viņa vislabāk pārredz, kādus darbus var sekmīgi paveikt un 
kādi uzrādīs jūtamus panākumus. 

Trešais sacensību veids lielākām mazpulku dalībniecēm ir ilg- 
stošās pieccīņas. Pieecīņu mērķis ir pārbaudīt cilvēku vis- 
pusīgi. Šīs sacīkstes nav aizrautīgās rekorda sacīkstes, kuras 
cilvēku attīsta pārāk vienpusīgi (piem. skrējējiem vienīgi kāju 
muskuļus, šachistiem veiklu domāšanu, pie kam ķermeņa attīs- 
tība paliek novārtā). Ilgstošās pieccīņas attīsta un pār- 
bauda cilvēka gara rosibu (ātra orientēšanās, lahs domu sakār- 
tojums), fiziskos spēkus, izturību un veiklību. Īslaicīgās pieccī- 
ņās vienīgi pārbauda, bet ilgstošās reizē arī attīsta un veido 
mazpulka dalībnieka spējas. 

IIgstošās pieccīņās piedalēs zēni un meitenes. Atsevišķās cī- 
ņas ir sikāki paskaidrotas „Vadītāja'* 3. numurā. Meitenēm jā- 
izvēlas tādi darbi, kas rada lielāku interesi par mājas kopšanu 
un izdaiļošanu, kas sagatavo meitenes viņu tiešiem dzīves pie- 
nākumiem. - 


1. cīņā meitenes var izvēlēties kādu lielāku telpu izdaiļoša- 
nas darbu. Šo darbu izvēloties, jāpadomā, ka vienīgi tīras un 
kārtīgas telpas var padarīt daiļas. Otrkārt, mums jāizveido 
mūsu māja īpata — latvissa. Ir jāatjauno un jāizkopj latvis- 
kais stils un gaume. 1. cīņā, piem.,, varētu izvēlēties kādu 
no šādiem darbiem: telpu bal-ināšanu, grīdu krāsošanu, 
virtuves parocigu iekārtošanu, labu rokdarbu pagatavošanu u.t.t. 
Rokdarbos priekšroka dodama audumiem, otrā vietā baltie 
darbi un klājdūrieni. 

2. cīņā meitenēm jārūpējas par tīru, glītu pagalmu vai 
ērtu, daiļu košuma dārzu. Pagalma uzkopšana neprasa daudz 
līdzekļu, vienīgi darba spēku. Bieži var gadīties, ka mazpulka 
dalībniece lielākos darbus viena pati nemaz nevar veikt. Tādā. 
gadījumā viņa var izmantot arī citu darba spēku. Košuma 
dārza izveidošanai plānus dalībnieces var dabūt ar sava novada 
mazpulku inspektora palīdzību. 

3. cīņā meitenes var ierīkot koku skolu, zemeņu vai citu 
ogu dārzu vai audzēt kādu dzīvnieku.  Pilsētnieces, kujām ze- 

mes gabala nav, šai cīņai var izvēlēties pareiza uztura lietošanu 
savās mājās. Tādā gadījumā dalībniecēm jāiepazīstas vispirms 
ar uztura mācību. Viņām ir iāzina, kādas barības vielas un to 
papildinājumi ir nepieciešami cilvēku organismam, kādos pro- 
duktos vajadzīgās vielas ir visvairāk un kādos tās izmaksā vis- 
lētāk. Saskaņā ar savām zināšanām, dalībniecēm jālieto savās 
mājās pareiza ēdienu karte. Galvenā kārtā nāksies palielināt 
sakņu un dārzāju devu un samazināt gaļas ēdienu porcijas. 
Tāpat mazpulka dalībniecei vajadzēs parūpēties vasarā par pie- 
tiekoši lieliem sakņu, dārzāju un augļu konservu krājumiem, 
lai to trūkumu ziemas mēnešos nemaz neizjustu. 


4. cīņā mazpulku dalībnieces strādā to pašu, ko zēni, Mei- 
tenēm sevišķi sīki jāapraksta visi mājsaimniecības darbi. _Pil- 
sētu mazpulku dalībniecām šī cīņas viela ir šaurāka, tādēl tā 
vēl jāpapildina.  Pilsētniecēm bez minētā apraksta vēl jāierīko. 
kādi plānāki papes vāki, kuros sakrāj dažādu avīžu un žŽur- 
nālu izgriezumus par mājsaimniecības jautājumiem. Ja raksts 
ir tādā žurnālā, kuru nevar sagriezt, tad ieliek vākos visu žur- 
nālu vai attiecīgā raksta norakstu. Bez tam var pievienot, 
pašas rakstiskus atreferējumus par dzirdētiem mājsaimniecības. 
priekšlasījumiem. | 

5. cīņā meitenēm ir jāparāda interese par savu apkār- 
tējo sabiedrību. Šo cīņu novērtējot, vēros, kā mazpulka dalīb- 
nieces atsaucas uz apkārtējās sabiedrības notikumiem, kas skar 
viņu pašreizējos vai nākošos pienākumus. Bez vispārējā ap- 
raksta, kāds ir „Vadītāja”* 3. nr.-ā, dalībniecēm jāaprāda, kas 
veicina mājsaimniecības attīstību (cik un kādi kursi notikuši, 
kādi mājsaimniecības priekšlasījumi lasīti u. t. l.) Pilsētu maz- 
pulku dalībnieces, kupām nav neviena pagastu dzīve tik pār- 
skatāma, var izvēlēties citu tēmatu, piem., „Ievērojamu latvju 
sieviešu dzīve un darbs”. Ziņas var smelties no vēstures ma- 
teriāliem, avīžu rakstiem vai personīgiem novērojumiem. 

Vēlams, ka ilgstošās pieccīņas paveiktu viena gada laikā. 
Ja dalībnieces ir izvēlējušās tādus darbus, kas prasa ilgāku lai- 
ku, tad termiņu var pagarināt. Bet nepieciešami ir nolikt 
visām dalībniecēm vienu kopēju sākšanas un nobeigšanas dienu. 


Ja vecākās meitenes būs mazpulkā. atradušas sev piemērotu 
stāvokli un darbu, tad viņas necentīsies no mazpulka šķirties 
un tas paturēs savus labākos spēkus. Un mazākās mei- 
tenes, zinot, ka viņām būs savi atsevišķi pienākumi, kuros ne- 
vajadzēs sacensties ar lielajām meitenēm, kļūs drošākas. Bei- 
dzot, ja būs pareizi noorganizēta padotības kārtība un vecākās 
dalībnieces kļūs par jaunāko skolotājām, tad būs stipras iekšējās 
vienības saites un laba disciplīna dalībnieču starpā un visā mazpulkā. 


Sacensībai iekārtots latvisks stūrītis 














Vadītāju rajona apspriede Naugavpilī 


Vadītāju apspriedes 
Agr. K. ĶIRSIS 


Mazpulku vadītāju skaitam pastāvīgi pieaugot, nav vairs 
iespējama visu vadītāju sapulcēšanās vienā reizā un vietā, lai 
saņemtu galvenos norādījumus no mazpulku centra un lai paši 
vadītāji savā starpā pārrunātu darbā gadījušās veiksmes un 
neveiksmes, lai viens mācītos no otra panākumiem kaut ko 
labu veikt un būtu jau laikus brīdināts neizdevības gadījumā. 
Pēdējo reizi visi mazpulku vadītāji bija vienkopus 1935. g. 
aprīlī, un tad arī jau tik lielā skaitā, ka savstarpējas pārrunas 
nevarēja notikt un bija jāapmierinās ar rakstisku jautājumu 
uzstādīšanu, lai no referentiem un mazpulku centra saņemtu 
atbildes uz interesējošiem jautājumiem. 


Lai mazpulku darbs būtu saskaņots, lai vienā vietā strādātu 
ar tādu pat mērķi un interesēm, kā otrā, lai jaunākie paņē- 
mieni un metodes mazpulku idejas padziļināšanā un paplaši- 
nāšanā būtu visiem izprotami, jau otro gadu sarīko mazpulku 
vadītāju apspriedes pa rajoniem, kuras sasauc attiecīgā novada 
mazpulku inspektors.  Inspektori periodiski sanāk kopējās ap- 
spriedēs pie mazpulku centra, kur pārrunā savus novērojumus un 
vietējo vadītāju ierosinājumus no dažādiem mūsu zemes novā- 
diem. Izlobot labāko un izdevīgāko no visiem ierosinājumiem 
un novērojumiem un saskaņojot to ar Mazpulku Virsvadoņa 

idejām, ar viņa aizrādījumiem mazpulku centram, ievērojot visas 
valsts kulturālās un saimnieciskās dzīves pacelšanas plānu, 
mazpulku inspektori saņem vadošus norādījumus turpmākam 
darbam savos novados. Novados sanāk vadītāju apspriedes 
pa atsevišķiem rajoniem. Novada inspektors, kas savam dar- 
bam sagatavojies um ieguvis vadošos norādījumus mazpulku 
centrā, piedalās ikkatrā apspriedē. Viņš visus vadītājus informē 
"par nākotnes darba plāniem, dod arī sīkāku programmu 
un kopīgi ar vadītājiem izlemj jau konkrētus jautājumus par 
nometnēm, sacīkstēm, ekskursijām, izstādēm u. t. t. Par atse- 
višķiem pasākumiem vajadzīgo vadītāju personālo sastāvu ietei- 
cams vienoties jau apspriedē, lai tūliņ pēc tam katra pasākuma 
vadītāji zinātu savus līdzdarbiniekus un kopā ar tiem jau 
tuvāk izlemtu un sadalītu savus darbus. [Ir nepareizi un ļoti 
neizdevīgi, ja personālo sastāvu kādam rajona vai novada 
pasākumam izlemj gan, bet šīs nozimētās personas savstarpēji 
nedabū ne iepazīties, ne apspriesties, un tā viņi līdz nākošai 
reizei nav skaidrībā par to, kas viņiem būs darāms un kādi 
būs viņu pienākumi. Ja darbus un pienākumus sadala jau uz 
vietas, tad katrs vadītājs, pārbraucis mājās, var mierīgi un ne- 
traucēti pārdomāt un sevī izlemt, kā savu uzdevumu labāk un 
pilnīgāk veikt, lai to saskaņotu ar kopējo pasākuma darbu plānu. 
Nākošā reizē, sapulcējoties vai nu jau tieši uz darba veikšanu, 
vai arī vēl uz kādu apspriedi, uzdevums viņam jau skaidri iz- 
protams un pārredzams, tā kā, iegūstot vēl, ja vajadzīgs, kādu 
informāciju vai palīgus, vadītājs savu uzdevumu veiks katrā 
ziņā sekmīgi. | : 

Apspriedēs inspektora dotie norādījumi nav vis tikai jāuz- 
klausa, bet gan arī jāpārdomā, un katrā ziņā visas neskaidrības, 
kas rastos sakarā ar „vienu vai otru norādījumu, tūliņ pārrunā- 
jamas un iztirzājamas. 


Vadītāju apspriedes nav oficiālas sanāksmes vien, bet gan 
tā vieta un laiks, kur viss mazpulku vadītāju personāls savā 
starpā ir pilnigi atklāti un, viens otram pilnīgi uzticoties, pār- 
runā un pārspriež tos jautājumus, kā veiksmīgāk un sekmīgāk 
organizēt un vadīt jaunatni mūsu laikmeta organizācijā — 
mazpulkā. Mazpulku vadītāju darbs, kas prasa lielu nesavtību 
un uzupurēšanos, katrā ziņā pieskaitāms katra audzinātāja gal- 
venam uzdevumam un lidzdarbība jaunatnes audzināšanā taga- 
dējās atjaunotās Latvijas ideju un centienu garā būs vēsturē 
„pieminēta. 

Šinīs apspriedēs katrs vadītājs pārliecinās, ka viņš nav viens 
ar savu mazpulku, bet ka reizē ar viņu arī citos mazpulkos kā 
vadītāji, tā dalībnieki seko tagadējā laika garam un Virs- 

vadoņa aicinājumam — audzināt tādu 
jaunatni, kura darbos piepildīs. savu so- 
lījumu— „Augsim Latvijai!" Pēc apspriedes ne- 
viens vadītājs vairs nejūtas vientuļš, bet gan kā pilntiesīgs lo- 
ceklis lielā darbu darītāju pulkā, ar ciešu apņemšanos — „labo 
vēl labāku padarīt". 

Vadītāju apspriedes tādēļ sasaucamas pa rajoniem, lai katrs 
vadītājs varētu ne tikai uzklausīt inspektora norādījumus vai 
citu referentu domas, bet gan, lai katrs vadītājs varētu piedalī- 
ties pārrunās, un lai katrs izteiktu to, ko domā un jūt un kas 
viņam liktos svarīgs un ievērojams. Katras apspriedes darbu 
kārtībā ietilpst arī vadītāju ziņojumi par savu mazpulku dar- 
bību. Šinīs ziņojumos jācenšas īsumā pateikt viss tas, kas pēc 
katra domām mazpulkā būtu īpatnējs un jauns, kas varētu 
citus interesēt, un kur citi vadītāji gūtu labu ierosinājumu vai 
arī biedinātāju paraugu. 

Arī visi sliktie novērojumi un neizdevības, kas kādam būtu 
darbā bijušas, nevienam vadītājam nav jānoklusē, bet gan ko- 
pējā apspriedē brīdināmi pārējie vadītāji, lai citi to zinātu, 
prastu uz to sagatavoties, un, ja iespējams, novērstu jau laikus. 

Ziņojumos nav jāatkārto, ka „mūsu mazpulkā katru mē- 
nesi notiek viena vai divas sanāksmes un mazpulkā izvēlēta 
valde, kurā ir 3 locekļi, 2 viņu vietnieki un revīzijas komisijā, * 
jo tas notiek katrā mazpulkā un ir katram vadītājam zināms. 
Bet gan jāziņo tas, ko vērtīgu mazpulks veicis vai nu savu 
dalībnieku audzināšanā un veidošanā, vai arī vispārības labā. 
Ja bijis kāds īpats sarīkojums, tas izceļams, tāpat sadarbība 
vai domstarpības ar turienes sabiedrību, pašvaldību, apkārtnes 
skolām u. t. t. 

Katrs vadītājs, ziņojot par sava mazpulka darbību, var īsu- 
mā iepazīstināt pārējos vadītājus ar savas turpmākās darbības 
plānu, lai tādējādi to salīdzinātu ar citiem un smeltos jaunus 
ierosinājumus turpmāk šo vai to citādi iekārtot vai pārveidot. 
Paša vadītāja ziņojums par turpmākās darbības plānu ir labs 
pamudinājums tādam vadītājam, kurš, varbūt, vēl nebūtu savas 
darbības plānu izstrādājis, bet strādātu, kā un cik atsevišķos 
gadījumos reizi no reizes iespēj. 

Vadītāju apspriedēs parasti piedalās arī turienes rajona valsts, 
pašvaldību un sabiedrisko organizāciju (aizsargu pulku) pārstāvji, 
kuri vēlas dzirdēt, kā mazpulku darbs uz vietām sekmējas, kas 
būtu darāms, lai tas vēl labāk veiktos, lai izlīdzinātu varbūtējās 
domstarpības vai nesaskaņas. i 

Sadarbība ar pašvaldībām un aizsargu organizāciju vadītāju 
apspriedē jāpārrunā vaļsirdīgi, bez glaimiem un liekulības, lai 

šo iestāžu un organizāciju pārstāvji varētu gūt pilnīgi objektīvu 
iespaidu, kam ļoti liela nozīme turpmākā sadarbībā. 

Parasti apspriedēs piedalās arī agronomiskie darbinieki, kā: 
rajona agronoms, lopkopības, biškopības, dārzkopības u. c. 
instruktori, kuru padomi un apmeklējumi arī katram mazpulkam 
vajadzīgi. Ja mazpulka vadītājam vajadzība vienu vai otru 
darbinieku satikt un pārrunāt vai nu turpmākās darbības pa- 
sākumus, vai arī par agrākām saistībām, tad apspriedē to var 
nokārtot. 

Nekādā ziņā, ierodoties uz vadītāju apspriedi, nevajadzētu 
apņemties tanī pat dienā nokārtot daudzas dažādas skolas vai 
personīgas darīšanas. veikalos un iestādēs, aizbildinoties, ka cit» 
reiz nebūs vaļas. Labāk šinī vienā dienā labi visu mazpulka 
darbu pārdomāt, nepārslogot domas ar blakus lietām, un tūliņ 
uz vietas visus jautājumus noskaidrot, kad visi padomdevēji 
un lietpratēji ir kopā. Viena diena, ziedota šādai darba. ap- 
spriedei, būs liels ieguvums un atvieglinājums turpmāk, jo ne» 
vajadzēs tūlīt pēc pāris dienām atkal telefonēt vai rakstīt in- 
spektoram vai citam darbiniekam. 


Tad atliks vairāk vaļas citreiz iebraukt pilsētā un nokārtot 
darīšanas, jo nebūs vairs jātērē velti laiks, domājot par vienu, 
otru sīkumu mazpulka darbā, jo viss tekošā laika darbs būs 
noskaidrots apspriedē un pats galvenais: mazpulka vadība ne- 
būs par apgrūtinājumu un pats darbs ritēs priecīgāk un 
veiksmīgāk. 

Fiziskā audzināšana mazpulkos 
P. DŽINDŽA, 495. mazp. vadītājs 


Lidz ar jauno šī laika garu un pārvērtībām mūsu tautas 
kultūra var atkal brīvi pacelt galvu. Top izprasta arī fiziskā 
kultūra. Viņas veidošanā piedalās arī mūsu nācionālā valdība. 

Fiziskās kultūras laukā mums vēl daudz darba un pārdomu, 
lai to izveidotu nevien par mūsu jaunās audzes miesas, ;bet arī 
patriotisko spēku stiprinātāju. 

Taisni ar fizisko audzināšanu vislabāk iespējams izaudzināt 
latvju jaunatnē tautas un tēvzemes mīlestību un arī radīt pār- 
liecību, ka mums jābūt gataviem un sagatavotiem to sargāt ar 
savu miesu, un asinīm. Katram fiziskās audzināšanas darbinie- 
kam pirmā vietā jāstāda jaunatnes veselība un patriotisms. 
Tam jāziedo viss viņa darbs apzinoties, ka tas, ko viņš dara, 
reiz nāks par labu mūsu tautai un tēvijai. Katram vingrotā- 
jam, katram sportistam jāieaudzina lepnums uz to, ka viņš ir 
latvietis, Latvijas pilnvērtīgs pilsonis. 

ai virzienā jāiet mūsu fiziskai audzināšanai, tā tas arī jā- 
izprot fiziskās audzināšanas vadītājiem mūsu mazpulkos. Maz- 
pulku fiziskās audzināšanas vadītājiem jāieslēdzas (viņi to arī 
dara) kopējā mūsu tautas ķēdē un jāraugās visiem spēkiem, lai 
Šī ķēde būtu stipra. 

Tādēļ tīri dabīgi, ka mazpulku organizācijas.vadošām perso- 
nām jādomā, kā izveidot un pieskaņot vispārībai tās fizisko, 


audzināšanu. 


Tā kā mazpulkos vairumā apvienota lauku jaunatne, kas 


daudz nodarbināta lauku darbos, kur attīstās un veidojas arī 
viņu fiziskie spēki, tad dabīgi radīsies jautājums, vai mākslīgi 
radītās kustības vingrošanas vai sporta veidā šeit maz nepie- 


ciešamas. Vai lauku puikam, vai meitenei, kas diendienā strādā 
līdzi pieaugušieni lauku darbos, būs kāda patika vēl nodoties, 


sportam vai citai. fiziskās audzināšanas nozarei, un vai tas 
vispāri ko jaunu dos viņa attīstībai. 


Saprotams, lauku jaunatnes fiziskā audzināšanā ir citādi ap-: 


stākļi nekā pilsētas jaunatnei. Lauku jaunatnei fiziskie spēki 
pietiekoši attīstīti un mākslīga vispārīga miesas spēku attīstība 
neko nedos. Te cits uzdevums: smagais darbs bieži rada ne- 
vienmērīgu miesas daļu attīstību. Rada miesas kroplumus, 
stāva neveiklību. 


Lauku darbos visvairāk attīstās ķērmeņa priekšējie, krūšu— 
vēdera muskuļi. To sevišķi veicina vēl tas, ka daudzu darbu 
izdarīšana prasa saliekšanos uz priekšu. Spēcīgi attīstītie priek- 


šējie muskuļi liec visu ķermeni uz priekšu. Veidojas apaļa mu- ; 


gura, salīkusi gaita, iekritušas krūtis. Sevišķi jaunībā ķermenis 
padots šādai vislielākai deformācijai. Tā kavē nevien glīta, 
harmoniska stāva veidošanos, bet noteikti kaitīga veseli- 
bai. Sakņupušais stāvs rada iekšējo orgānu nelabvēlīgu attīstību. 
Saspiestais krūšu kurvis traucē sirds augšanu un darbību un 
vispārīgi asins cirkulāciju. Tas pats ar plaušām. Vājās, ne- 
vingrinātās plaušas — mīļākais mājoklis tbc _baciļiem. Vāja 
sirds un plaušas rada nopietnus vielu maiņas traucējumus. Šie 
traucējumi iespaido arī smadzenes un līdz ar to cilvēka gara 
darbību. 


Ar drošu pārliecību varam teikt, ka miesas spēkos pilnvēr- 
tīgs cilvēks spēs uzrādīt arī pilnvērtīgu gara darbību, saprotams, 


atkarībā no viņa iedzimtām gara dāvanām. Dažs varētu iebilst, . 


ka daudzos gadījumos fiziski vāji cilvēki veikuši lielus gari- 


gus darbus. Tas tiesa, bet mēs nevaram noliegt, ka tad, ja _ 
šie cilvēki būtu fiziski stipri, ja tiem atkristu diendienas rūpes 


par savu veselību, ka tie nespētu uzrādīt vēl lielāku gara dar- 
bību. Lauku jaunatnes fiziskai attīstībai ir jau no dabas daudz 
labvēlīgu apstākļu. Mierīgais dzīves veids klusā lauku sētā, 
vienkāršā barība, kustības svaigā gaisā, strādājot laukā, tas viss 
veicina miesas spēku pieaugumu. Tā visa trūkst pilsētu jau- 
natnei. Te dzīve saspiesta. Putekļu piesātināts gaiss, ierobe- 

žota kustības brīvība, piemērota fiziska darba trūkums. Tādēļ 
nav brīnums, ka pilsētas jaunatne aug izstīdzējušiem, bālasinī- 
giem augumiem. 

Te fiziskai audzināšanai daudz nopietnāki uzdevumi. Ja par 
lauku jaunatni varēja runāt, ka tai viena vai otra miesas 
daļa nepareizi attīstīta, tad te jau jārunā par visu miesas spēku 
nepilnīgu attīstību. 

Kā labāki veicināt jaunatnes fizisko attīstību? To var pa- 
nākt ar speciālu vingrošanu, sporta rotaļām un sportu īstā no- 
zīmē. Jaunākā laikā uzskata, ka vingrošana ir stipri in- 
dividuālizējama. Nav pareizi, ja zināmus vingrojumus izdara 
vairāki desmiti cilvēku, kuru miesas veidojumi ir dažādi. Tādi 
vingrojumi bieži pat kaitīgi, jo ir individi, kam ar vingrošanu 
pastiprina taisni to, kas nepareizi veidojies un pavājina to, kas 
būtu pastiprināms. . Slikti veidoto augumu ar to padara vēl 
sliktāku. Izdarot ķermeņa vingrojumus, dalībnieki sadalāmi 
grupās ar kaut cik vienādi veidotiem stāviem, vienādiem trūku- 
miem un vienādiem fiziskiem spēkiem. 


Ļoti uzmanīgi jāpieiet dažādiem sporta veidiem. Te visbie- 
žāki nodara organismam pārestības. No veselības vairotāja sports 
bieži izvēršas par veselības bojātāju. Kādu veselību gūst skrē- 
jējs sporta sacīkstē, ja tas, sasniedzot gala mērķi, vairs nespēj 
noturēties uz kājām, ja zilām, putu pārklātām lūpām tas sa- 
ļimst, pat mērķi nesasriiedzis? Vai tādu piemēru mums trūkst. 
Dzīvē sacensības ir nepieciešamas, tās ceļ visu dzīvi, bet sportā 
tās nedrīkst izvērsties par veselības bojātājām. Ne mazumam 
sportistu bijis jāatsakās no sporta karjeras pārpūlētas sirds dēļ. 
Jaunatnes audzinātājiem jāpūlas no šī grēka atbrīvoties. 


Visieteicamākās, veselīgākās un piemērotākās ir sporta rota- 
ļas. Ar tām jaunatne patikami pavada laiku un organisms 
brīvi izvēlas taisni tās kustības, kas visnepieciešamākās. Rota- 
ļās veidojas godīgas sacensības gars, attīstās biedriskums un 
kopēju mērķu apziņa. Te nav jābaidās. arī no pārpūlēšanās. 
Ja speciālai vingrošanai nepieciešami speciāli labi sagatavoti 
vadītāji, tad sporta rotaļas var veikt kurš katrs, kas rotaļu 
zina. Vajadzības gadījumā ļoti labi var izlīdzēties arī ar rotaļu 
aprakstiem. 


Otrs ne mazāk svarīgs uzdevums mazpulku fiziskai audzinā- 
šanai ir ieaudzināt dalībniekos disciplīnu, tēvu zemes mīlestību 
un pat kareiviskumu. 


Šinī nozarē jau noteikti jāpieslienas mūsu armijas prasībām. 
Iemācāma disciplinēta ierindas mācība. Vecākiem dalībniekiem 

zēniem noteikta militārā mācība,'neaizmirstot pat šaušanas ap- 1 
mācību. 

Kopējas, ierindā organizētas ekskursijas, darba gaitas un ap- A 
mācības, pavadītas patriotiskām dziesmām, audzinās vienības 
garu, iededzinās tautas un tēvijas mīlestību, nācionālu lepumu. 
Mācīs saprast vadoņa lomu valstī un organizācijā un cienīt sa- 
vus vadoņus un paklausīt viņu mājienam. 

Tad arī dabīgi, ka fiziskā audzināšana šādā veidā, tāpat 
kā garīgā audzināšana, nav viena no otras šķiramas, bet viena 
otru papildina, un tā ir nepieciešama arī lauku jaunatnei. 


Amerikas mazpulku vadītāji, darbības plānu sastādot 

Katrs pasākums izdodas, ja tas labi sagatavots. Neizdoša- 
nās gadījumā vaina jāmeklē sagatavošanas trūkumos. 


Katrai kustībai jāstrādā moderniem līdzekļiem. Nekas nav 
sasniedzams bez preses, plakātiem, skrejlapiņām un sanāksmēm 
lielākā mērogā. Vajaga pārvarēt kaunu pret vārdiem „aģitācija* 
un „propaganda”. Nost ar kaunu un aizspriedumiem! Dodiet 
dzīvi organizācijai, citādi tanī iestāsies klusums. | 


Neviena moderna organizācija nedrīkst taisīt parādus. Izde- 
vumi jāsedz ar ienākumiem. 


Neiedomājies, ka tev jābūt galvenai — vadītājai personai. 
Darbojies un iespaido, bet bīdi vienmēr jaunus spēkus priekš- 
galā, lai viņiem būtu iespēja mācīties un augt par. vadoņiem. 
Ja kādreiz iznāk, ka viss darbs gulstas uz taviem pleciem, tad 
nemēģini sevi attaisnot. Tas nav apliecinājums tavām spējām, 
bet gan pierādijums tam, ka tu neesi organizātors. 


Ja esi vadonis, tad esi paraugs uzticībā visos sīkumos. Ja 
tev jāvada sēdes, tad esi savā vietā noteiktā laikā. Ja tu kādā 
vadītāja vietā esi bezdarbīgs, tad ar to šās kustības nozīme 
audzināšanā tiek ignorēta un atstāta novārtā. 

Katru uzņemtu vai uzdotu darbu izpildi pareizi un noteikti., 
Visos jautājumos, kas saistīti ar naudu, esi pedants. lemaksā 
laikā savu dalības naudu un tādā pašā garā ietekmē arī savus 
draugus. 


a F 


Neaizmirsti, ka cilvēku daba ir ļoti dažāda raks- 
tura. Kā lai ar viņiem sadzīvo? Mācies (psīcholoģiju), centies 
tuvoties katra individa dvēselei un to izprast, tad varēsi viņu 
viegli iegūt sev un visai lietai. Pret pļāpām esi pacietīgs, ne- 
zaudējot spēju mīlēt; pārcilvēkus nevar nopietni ņemt, bet ap- 
ejies ar viņiem uzmanīgi, kā ar slimiem; kurnētājiem dod darbu, 
līdz kamēr viņi būs apmierināti. Kas cīnās tieši pret šiem ti-. 
piem, sabojā savus nervus un stiprina šo cilvēku ačsārnības. 
Lai pļāpas pļāpā, pārcilvēki „lielu dara", un lai kurnētāji kri- 
tizē, tas pieder mūsu darbam kā mašīnu rūkoņa fabrikā. Tikai 
aukstasinīgi! Rokām taustāmi darbi aizbāž muti visiem neap- 
mierinātiem. 


< rā em m gadu f be C7) Ču 


Kas gan nav dzirdējis runājam: „Pie mums tas nav 
izdarāms'* vai „mēs vēl neešam pietiekoši stipri, lai to 
varētum iesākt.' Mums nevajaga aizmirst vienu lietu: godīga 
neveiksme ir daudz labāka, nekā bailīga stāvēšana uz vietas, 
jo šāda stāvēšana ir jau attālināšanās no mērķa; tikai cauri 
neveiksmju rindām iet ceļš uz panākumiem. Drusku piespieša- 
nās arī nekad nav par sliktu. 


Lielākais daudzums jaunatnes kustību satur sevī tās bries- 
mas, ka dod daudz laba un skaista tikai tiem, kas spējīgi ta- 
nīs dzīvi un aktīvi piedalīties. Bet kas notiek ar tiem tūksto- 
šiem jaunatnes, kas par biedrībām nezina nekā? Vai tad tas 
nav organizācijas dzīves jautājums, pievilkt kustībai taisni tos, . 
kas stāv vēl tālu? Tāpēc ari, sākot kādu darbības posmu, 
katru reizi jāpieliek divi jautājumi: „Kas ir darīts, lai ārpus 
kustības stāvošu jaunatni darītu uzmanīvu uz mūsu organizā- 
ciju?** 6Un: „Kas vēl no jauna ir paredzēts?” 


Tu esi laiku un spēku organizācijai upurējis, esi ar pilnīgu 

nodošanos un sajūsmu strādājis un par algu esi saņēmis nepa- 

| teicību? Mīļais draugs, atstāj šos vārdus pie malas. Nav 
| nekāds noslēpums organizāciju dzīvē, ka tie, kas grib 
bau.īt Jabumus, spīdēt un pļāpāt, manto ļoti maz no tās 

dzīves, bet, ja tu kustībai ziedosi sevi pēc iespējas vairāk paš- 

aizliedzīgā, nopietnā un svarīgā darbā, jo lielāku tu saņemsi 

iekšēju algu no tās: pašaudzināšanu, cilvēku pazīšanu, gudrību 
un tuvāko mīlestību. Svētos rakstos teikts: „Kas upurē savu 
dzīvi citu dēļ, tas to atrod.” 


Jūs gribiet skaistu un stipru jaunatnes organizāciju! Gādās 
jiet, lai biedrībā viss būtu kārtībā. Rūpējaties par kārtējām 
sanāksmēm, sakārtotiem protokoliem, biedru sarakstiem, kontro- 
lējiet dalības naudas iemeksas un sanāksmju apmeklēšanu. Gā- 
dājiet, lai Jūsu nodaļa stāv ciešos sakaros ar organizācijas cen- 
trāliem organiem, bet nedibiniet nodaļā mežoņu republiku, kas 
nerūpējas ne par centrālo organu, ne par visas organizācijas lē- 
mumiem. levērojiet, ka vienīgi disciplīna, stingra kārtība un 
brālīga draudzība iekaro pārējo dalībnieku simpatijas un izceļ 
mūs viņu starpā. 


Dziļuma meklēšana ir katra vērtīga grauda liktenis 
Eadv. Virza 

Meklējiet rakstos! 


ARN. LŪSIS 


g A re 


Tā tas ir vienmēr bijis un būs, ka cilvēks nedzīvo tikai no 
tās maizes vien, kas baro viņa miesu, bet arī no tās, kas ap- 
mierina viņa garīgo izsalkumu un viņa garīgās slāpes. Un, kaut , 
gan mums bieži nākas pārliecināties par to, ka grāmatu veikalu , 
durvīm eņģes stiprāki ierūsējušas kā citām tirgotavām, kaut . 
gan daudziem cilvēkiem grāmata liekas esam tikai papīrs un . 
nedzīvas burtu rindas, tomēr tas rakstītā vārda lielo vērtību | 
nemazina, | 

Visi lielie pasaules gari ir atzinuši grāmatas neatvietojamo 
nozīmi kultūras un gara dzīvē. Tā bībele — ši kādreiz vienīgā, | 
izplatītā grāmata stāsta, ka lielais pasaules Radītājs liek savam | 
kalpam — pravietim nevien runāt uz savu tautu, bet arī rak- , 
stīt, lai Mūžīgā domas un griba runātu no burtu rindām uz | 
paaudžu paaudzēm vēl tad, kad pravieša mute būs apklususi l 
mūžīgam mieram. Arī tad, kad gandriz pirms divi tūkstoš | 
gadiem pasaulē nāk lielais gara bruņinieks — Jēzus no Nācare- | 
tes, viņš saviem mācekļiem un tautai rāda ceļu uz mūžīgo pa- |, 
tiesību nevien ar saviem vārdiem, bet mudina tos arī rakstos | 
meklēt to ūdeni, kas spirgtu veldzi dod cilvēka dvēselei un 
garam. 

Labā grāmatā ir paslēpta daļa mūžības. Grāmata nav 
tikai papīrs un nedzīvo burtu rindas vien. Tās lapas pusēs ir | 

' paslēpies gars — viņas radītāja mūžīgais gars. Un tas iedar- | 
bojas uz mums kā saules stari iedarbojas uz visu dzīvo radību. 
Neatvairāmi tas mūs saista pie sevis. Dažkārt tas mūs tiesā, 
jo rāda mums mūsu maldus, mūsu kļūdas un vainas. Grāmatu 
lasot, mums dažreiz liekas, ka esam nostājušies skaidra spoguļa 
priekšā, kas rāda mums nevien mūsu sejas patiesos vaibstus, 
bet atsedz mums arī mūsu sirdi, lai mēs varētu redzēt, cik tanī 
ir gaismas un visa tā, kas gaismai rada. 


Bet — vērtīga grāmata ir arī cilvēka labākais un uzticamā- 
kais draugs. Tā mierina noskumušos un ir kā logs, pa kuru 
skatoties, pasaule atkal sāk mirdzēt rožainā gaismā tāpat, kā 
iemirdzas, saulei lecot, tumša mežezera klusā dzelme. Vērtīga 
grāmata dod spēku cīnīties ar dzīves grūtībām un likstām, tā 
rada ticību šaubīgos, tā stiprina vājos un pagurušos. Vērtīga 
grāmata palīdz mums atrast pareizo ceļu dzīvē un ievirza mūsu 
domas un gribu darīt tikai labus un cildenus darbus. Mūsu 
tagadējā kultūra bez grāmatas nav domājama, jo grāmata ir 
kultūras stūrakmens. Grāmata ir likta pamatos visam tam, ko 


—= ās mm 


-v- ee m gs» mājā I 7 VA I IET —— 


16 


i 
l 
| 





radījis cilvēka prāts un cilvēka māka. Bez grāmatas cilvēce 
kļūtu neiespējami nabaga, jo, ar grāmatas bojā eju, tai būtu 
atņemti arī daudzu gadu simtu un tūkstošu darba augļi, kas, 
tikai grāmatai pateicoties, kļūst pieietami tagadējā laika cilvē- 
kiem. Bez grāmatas cilvēcei atkal no gala būtu jāsāk tas ceļš, 
ko tā gājusi cauri daudzu neizpētītu problēmu tumsai pretī zi- 
nātnes dienas ausmai. 

Katrs, kas savam arodam meklē plašākas zināšanas, kas 
savu darbu grib labāku padarīt un gūt lielākus panākumus — 
vispirms meklē piemērotu grāmatu, kurā kā klēts apcirkņos 
sakrāti bagātu atziņu un pētījumu zelta graudi. 

Jau no senseniem laikiem cilvēks grib kļūt nemirstīgs un 
nemirstīgu darīt arī savu darbu. Viņš grib, lai, tam aizejot, 
viņa vārds metaptu izdzēsts no dzīvajo atmiņas. Rakstot viņš 
grib atbrīvot sevi mo tā atziņu un pieredzes smaguma, kāds 
sakrājies viņa sirdī. Prīmitīvais dabas. bērns savus rakstus ar 
naža asmeni mēģināja iekasīt akmenī vai alu sienās. Vēlāk viņš 
mācījās rakstīt uz ādas, augu lapām un pergamenta. Bet tikai 
ar grāmatu iespiešanas mākslas nodibināšanos, rakstītāja domas 
kļuva līdzīgas baltu baložu baram, kas pārlido no vienas mājas 
uz otru, no apgabala uz apgabalu, no zemes uz zemi. Ar grā- 
matas palīdzību tautas sarunājas savā starpā, un, ja kādreiz 
grāmatai būtu jāiet bojā, tad cilvēce kļūtu mēma. 

Zināms — tautas vēsture, dzīves parašas, ticējumi un tra- 
dīcijas var pāriet no paaudzes uz paaudzi arī bez grāmatas, kā 
tas, piemēram, ir ar mūsu daudzajām daiņām. 

Amatnieks var sava amata prasmi iemācīt arī saviem mā- 
cekļiem bez grāmatām. Tāpat zemi art un apstrādāt nevar 
iemācīties vienīgi ar grāmatu lasīšanu. Bet kā jau es teicu, 
grāmata papildina mūsu redzes aploku, tā veicina kultūras pro- 
gresu un tiklab saimnieciskās, kā garīgās dzīves uzplaukumu. 

Mūsu tautas Vadonis — Valsts un ministru Prezidents Dr. 
K. Ulmanis vienmēr ir izpratis grāmatas lielo nozīmi kul- , 
tūras un gara dzīvē. Ja mēs lasām viņa rakstus, tad bieži vien 
mums nāksies atrast vietas, kurās tas mudina tautu meklēt 
grāmatā jaunas atziņas savai dzīvei un savam darbam. 

Tā, piemēram, atklājot grāmatu nedēļu 1935. gadā, mūsu 
Prezidents teica šādus vārdus: 

„Grāmata ir paliekošas kultūras drošais pamats, grāmata ir 
apzinīgas garīgās attīstības nepieciešantais līdzgaitnieks, grāmata 
ir labākais zinātnes, proti, vēstures īstais palīgs. 

Bez grāmātas mēs nevarētu iedomāties kultūras, zinātnes, 
mākslas progresu, nevarētu iedomāties cilvēces attīstību līdz tam 
garīgam līmenim, uz kura tā šodien atrodas. 

Bet sevišķi skaisti skan šādi vārdi Prezidenta runā: 


„Grāmata bija trauksmes signāls tautu garīgā dzīvē, kas 
cilvēka domas un zināšanas padarīja visiem pieejamas un pie- 
savināmas, radot jaunu, neizmērojami plašu lauku garīgai dziņai 
um tālākiem, nebeidzamiem sasniegumiem. 

Jā. Tāds trauksmes signāls grāmata tiešām ir bijusi un if 
arī vēl šodien. Cik daudzas, cik neskaitāmi daudzas reizes tā 
nav pieklaudzinājusi pie mūsu sirds durvīm, un, kā zelta zīle 
nosēzdamās mūsu māju vārtu staba galā, pamudinājusi mūs vai 
nu kautko pārkārtot savā dzīvē, vai arī pašiem kļūt labākiem. 
Grāmatās gūtie ierosinājumi un pamācības mums ir daudz- 
kārt labi noderējušas, un mums ir kļuvis zināms tas, ko mēs 
agrāk nezinājām. 

Ņemsim piemēram vēsturi — kuru Prezidents pamatoti ap- 
zīmē par labāko zinātni, jo tas, kas ieklausījies vēstures soļos 
un sapratis, kā tie katrā laikmetā un katrā vietā ir dimdējuši, 
spēj arī nākošās lietas pareģot tāpat, kā zemnieks, pēc redza- 
mām zīmēm dabā, pareģo laiku, kāds būs nākošā dienā. Vēsture 
ir vispatiesākā no visām zinātnēm, jo, kautgan tās rakstītāji 
daudzreiz mīl lietas un parādības aprakstīt pēc sava prāta — 
šai ziņā sevišķi lieli meistari ir bijuši mūsu zemes kādreizējie 
likteņa noteicēji — tomēr īsto patiesību noslēpt nākas grūti. 
Laiks, kā varens ūdens, skalodamies pāri mūžiem un aizmūžiem, 
reiz atsedz visu patiesību, un tas senais latvietis, kas izgudrojis 
sakāmvārdu, ka meliem ir īsas kājas, tiešām ir bijis gudrs un 
apdāvināts cilvēks. 

Bet ko mēs zinātu no vēstures, kā mēs mācītos to pazīt, ja 
mums nebūtu grāmatu, ja mums nebūtu kroniku un rakstītā 
vārda? Tautas atmiņa var daudz ko saglabāt, bet arī daudz 
ko aizmirst. Sevišķi tad, ja tai ar varu spiež aizmirst lietas, 
kas dažiem cilvēkiem nepatīk. Tā vācu kungi meta cietumos 
tos mūsu tālos radus, kuri vēl zināja stāstīt par seno tautas . 
brīvību, par viņas varoņiem, cīņām un uzvarām, jo tādi stāsti 
bija kā degoša lāpa, kas draudēja visās sirdīs mest savu kvēlo 
liesmu. 

Un kautgan visas ziņas, kupas mums tagad sniedz rakstītie 
dokumenti, ir stipri tendenciozas, kautgan tās vairās pateikt īsto 
patiesību, tomēr vērīga zinātnieka acs to redz un saprot, un to 
akmeni, kurpju vēstures nama taisītāji reiz bija atmetuši, viņi 
tagad ņem un liek jaunās celtnes pamatā. 


Tagad, piemēram, mēs droši varam teikt, ka ir likti pareizi 
pamati mūsu latviskās vēstures pētīšanai, kura runā uz mums 
no zemes, no kapiem un pilskalniem, bet arī no tiem veciem, 
iedzeltēniem pergamentiem, kurus chroniķi gan, laikam, rakstīja _ 

nevis mums, bet svešiem iebrucējiem par godu. Viņi rakstīja 
to, ko viņi gribēja. Bet jaunās latvju vēstures pētītāji patur 
tikai to, kas tiem ir vajadzīgs, atstādami aizmirstībai tās sla- 
vas dziesmas, kas ir izskanējušas pagātnes tumsā, kopā ar tajās 
apdziedāto vīru ieroču šķindu un kādreizējo varenību. 


Šīs ziņas mums sniedz grāmata — un mūsu pagātne vairs 
mums neizliekas tukša un auksta miroņu pļava. Ar grāmatu 
uz mums runā jau sen apmirušās latviešu paaudzes, un 
mēs mācāmies pazīt viņu.dzīvi un viņu darbu. 

— Meklējiet rakstos! — šis aicinājums skan un skanēs visur 
tur, kur cilvēki negribēs akli savu mūžu nodzīvot, kur tie vē- 
lēsies zināt vairāk nekā zina un varēt vairāk, nekā līdz šim ir 
varējuši. 

Un, kaut gan citādā formā, tomēr ar līdzīga satura aicinā- 
jumu mūsu Prezidents griezās pie tautas arī vēsturiskajā 1935. 
gada 28. janvāra dienā, kurā tas publicēja presē savu drau- 
dzīgo aicinājumu. Tas mudināja tautu ziedot grāmatas lauku 
skolām, lauku bibliotēkām, organizācijām u. t. t., ziedot nevis 
tādēļ, lai tās apputētu plauktos un uz galdiem, bet gan tādēļ, 
lai tauta — visplašākās tautas aprindas varētu rakstos meklēt 
sev gara gaismu un atrastu tur barību un veldzi savām dvēse- 
lēm. Prezidents, būdams liels grāmatu draugs, zina, ka 
vienīgi grāmata ir tā lielā skola, kupas mācības naudu var visi 
samaksāt. Mēs visi esam redzējuši zelta ābeli uzziedam katrā 
mūsu dzimtenes novadā un priecājušies par viņas lielo krāš- 
ņumu un augļu bagātību, kas rotā visai zemei pāri izstieptos, 
žuburainos zarus. Pateicoties Prezidenta aicinājumam, laba 
grāmata ir atradusi ceļu uz tautu un lielāks kļuvis viņas lasī- 
tāju pulks — sākot ar jaunatni un beidzot ar lielo mūža 
ceļu gandrīz līdz galam nostaigājušām paaudzēm. Un mūsu 
tagadējā valdība gādā arī par to, lai mūsu zemi vairs neapplu- 
dinātu nevērtīgā sēnalu literātūra, lai tā gara maize, no kuras 
mums jāpārtiek, nebūtu sapelējusi. 

Ar grāmatu, tāpat kā ar uguni, nedrīkst rotaļāties. Ja to 
izlieto sliktiem mērķiem — tā atnes un arī jau ir atnesusi daudz 
ļaunuma. Sliktas grāmatas ierosināts, cilvēks var kļūt pat par 
noziedznieku. Un tādēļ mūsu pienākums ir nesaudzīgi apka- 
rot sēnalu literātūras izplatītājus, jo tie samaitā mūsu jaunatni 
un atstāj nevēlamu iespaidu arī uz vecāko paaudzi. Par to, ja 
cilvēki viens otram nodara kādu pārestību, tiem jāatbild tiesas 
priekšā un jāsaņem pelnītais sods. Bet tie, kas sagandējuši 
tautas garīgo veselību, vēl arvien pienācīgu sodu nav saņēmuši, 
jo te likumīgās iestādes daudzkārt vienas pašas neko nespēj 
darīt. Te jānāk talkā plašākai sabiedrībai, pašiem lasītājiem. 

Ja 28. janvārī mēs esam aicināti iegādāties sev un dāvāt 
citiem labas un vērtīgas grāmatas, tad mums šī diena dod ari, 
tiesības iznīcināt tos darbus, kuriem mūsu vidū, mūsu mājās 
nav vietas. Mūsu istabās vairs nedrīkst būt tādu dar- 
bu, kas saucas par grāmatu tikai ārējā izskata pēc. Un 
šādu „grāmatu*'' mums, par nožēlošanu, atradīsies diezgan daudz, 
Tās iznīcinot, mēs tikai pagodināsim labās grāmatas un labo 
ģrāmatu rakstītājus, jo īsts rakstnieks vienmēr ir tikumiski labā, 
daiļā un varenā. sargs. Rakstnieks nedrīkst maldīties tumsā. , 
Viņam ir jāredz ceļš, pa kuru tas vadīs tautu pretim gaišai 
dzīvei, viņam jāpazīst līdzekļi, ar kādiem tas cilvēku padarīs 
par tikumisku personību. | 

28. janvāris šo cieņu rakstniekam ir atdevis. Un kaut gan 
šai laikā daudzo aicināto vidū izredzēto ir kļuvis mazāk, tomēr 
uz tiem mēs varam paļauties, jo tie ir un paliks gara bruņi- 
nieki, kuriem mēs varam ticēt, uz kuriem varam paļauties. 

Vairāk kā 300 gadus grāmata, rakstīta latviešu valodā, ir 
nākusi pie mūsu tautas un dzīvojusi tās vidū, runādama savu 
nedzirdamo valodu katrā mājā un piepildīdama tās istabas un 
cilvēku sirdis ar savu silto dvašu. No bībeles un kalendāriem 
mēs esam nonākuši līdz neskaitāmiem grāmatu kalniem, kurus 
nevar viens cilvēks savā mūžā izlasīt arī tad, ja tas dzīvotu 
Igāk kā simts gadus. Un — kamēr «grāmata mūsu zemi pār- 
staigās, tikmēr mēs varam būt pārliecināti, ka mūsu tauta 
augs un staigās pretim arvien nācionālākai, varenākai un dai- 

| ļākai Latvijai. Rakstnieks un vēsturnieks tad būs cēlis piemi- 

nekli šim laikam un šī laika cilvēkiem, un viss tas, ko mēs . 
šai laikā esam radījuši zinātnē, mākslā un literātūrā, kļūs par 
ipašumu tiem, uz kuriem mēs kādreiz varēsim noraudzīties, lie- 
lās debesu egles zaros sēdēdami. 


Meklējiet rakstos! Šo aicinājumu mēs it sevišķi varam at- 
tiecināt uz jaunatni, arī uz to jaunatnes daļu, kas organizēta 
mazpulkos. Pagaidām tādu mazpulku, kuriem pašiem ir savas 
bibliotēkas — ir ļoti maz. Arī grāmatu skaits tur ir stipri ap- 
robežots. Bet bibliotēku organizēšana pie mazpulkiem būtu 
ļoti jauka un vēlama lieta. Zināmas grūtības, varbūt, radīs 
grāmatu iegāde un novietošana, jo savas atsevišķas sanāksmju 
un darba telpas visiem mazpulkiem nav. Tas tomēr nevār būt 
par šķērsli grāmatu iegādei. Man liekas, ka mazpulku bibliotēkām 
vajadzētu būt praktiska rakstura. Tās varētu sastāvēt 
no grāmatām, kurās aplūkoti dažādi lauksaimniecības jautājumi 
— piemēram, augļkopībā, lopkopībā. Tāpat tur varētu ievietot 
dažādos vadoņus mājsaimniecībā, mājas amatniecībā u.t.t. 
Ir novērots, ka vecākā lauksaimnieku paaudze vēl pārāk maz 

vērības piegriež lauksaimniecības žurnāliem. Tos mazpulku 
bibliotēkām vajadzētu abonēt, jo tas nemaksā pārāk dārgi. 
ZŽurnālus varētu dot lasīšanai mājās visiem mazpulku dalībnie- 
kiem un to vecākiem, lai arī tos ieinteresētu padomāt par sa- 
vas saimniecības darba paņēmieniem un audzējamo kultūru la- 
bāku nostādīšanu. 

Šādas vienuviet sakopotas praktiska rakstura grāmatas būtu 
liels palīgs jauniem arājiem un arī viņu vecākiem, jo, cik man 
no piedzīvojumiem zināms, lauku bibliotēkās tādu grāmatu nav. 
Un ja kāds tās, vai tikai vienu no tām iegādājas par personī- 
giem līdzekļiem, tad ne labprāt to dod arī citiem. 

Daiļliterātūrai mazpulku bibliotekās, liekas, piegriežama ma- 
zāka vērība, jo tāda satura grāmatas daudz vieglāki pieejamas 
lasītāju saimei. 

Mazpulku vadītāju — kā audzinātāju pienākums ir — rū- 
pēties par to, lai jaunatnē nezustu rakstos meklēšanas prieks. 
Ir daudzi mazpulku dalībnieki, kas darbā parāda ļoti labas 
sekmes, bet pavisam vāji ir domu rakstos, vēsturē, literārās 
zināšanās u. t. t. Te vaina meklējama tai apstāklī, ka šie maz- 
pulka dalībnieki pārāk maz lasa, vai arī neprot pareizi un liet- 
derīgi izmantot lasāmvielu. 

Lai Virsvadoņa 28. janvāja „Draudzīgais aicinājums* arī 
mazpulku saimi pamudina domāt pār grāmatas, rakstītā vārda 
lielo nozīmi mūsu dzīvē un darbā! 


Tam vien prieki gavilē 
Visā plašā pasaulē, 

Kas ar prātu dedzīgu 
Dzenas iekrāt gudrību. 


Kr. Valdemārs 

Arī pār- 
baudījums 


Kā pārbaudīt grāmatu un žurnālu lasīšanu 
B. RADZIŅŠ 


Tautas izglītību raksturo dažādi faktori. Par raksturīgāko 
un vieglāk salīdzināmo parasti lieto lasīt un rakstīt 
pratēju skaitu. 

Latvijā, Igaunijā un Somijā bija vislielākais lasīt pratēju 
procents pirmskara Krievijā. Kamēr Lietuvā lasīt pratēju 
skaits svārstījās ap 40%, Latgalē tas bija 35—41%, Kurzemē 
un Zemgalē jau 72—78%, bet Vidzemē, atskaitot Rīgas apriņķi, 
80—82"”,; Valkas apriņķis, kurā 80% lasītpratēju, robežojas ar 
Ostrovas apriņķi, kurā 13% lasītpratēju. Dažos citos kaimiņu 
baltkrievu apriņķos tas bija tikai 10%. 

Visvairāk skolēnu latviešu skolās bijis pirms skolu pārkrie- 
vošanas 1887. g., pēc tam skolēnu skaits samazinājās un:tomēr, 
neskatoties uz to, tautskolu un skolnieku skaita ziņā Latvija 
ieņēmusi pirmo vietu agrākās Krievijas robežās'). 

1930. g. Latvijā bija 13,5% analfabētu (Zviedrijā 1931. g. 
— 0,1%, Portugalē 1920. g. 65,2%). Latgale ar saviem 31,14% 
analfabētiem Latvijas caurmēra skaitļus iespaido ļoti nelabvē- 
līgi, jo pārējā Latvijā analfabētu skaits ir tikai 4,887. 


1) M. Skujenieks, Latvijas zeme un tauta, 1927. g. izd., 340., 341. un 
353. lpp. s 

Tādēļ Latvija (izņemot Latgali) pieskaitāma tai tautu 
grupai, kurās mazāk par 5% analfabētu. Pie šīs grupas pieder 
Skandinavijas valstis, Anglija, Vācija un citas kultūrālās tautas.*) 

Kādas tautas īsto kultūras līmeni gan precīzāki noteiks 
nevis lasīt pratēju, bet gan lasītāju skaits. Ar ko gan lasīt 
nepratējs kultūrālā ziņā atšķiras no tāda, kas pēc skolas beig- 
šanas neko nelasa? — Patiesībā ar neko. 

Ja agrāk pietika lasīt svētos rakstus, dziesmu grāmatas 
dziesmas un kādu kalendāru, tad tagad tas ir par maz. Dzīve 
ir kļuvusi sarežģītāka. Modernie ražošanas paņēmieni, tirgus 
ziņas, polītiskie notikumi un daudzas citas lietas iespaido mūsu 
dzīvi. Katram apzinīgam valsts pilsonim ir jāprot orientēties 
šinīs lietās, un to var panākt, lasot laikrakstus un grāmatas. 

Par garīgās kultūras mērauklu mēdz uzskatīt arī izdoto 
grāmatu skaitu. 

Latvijā 1935. g. izdotas 1450 grāmatas un uz katriem 
100.000 iedzīvotājiem iznāk 74 grāmatas. Latviju šinī ziņā 
pārspēj tikai Dānija (1932. g. izdotas 3100 grāmatas, t. i. 86 
uz '100.000 iedzīvotājiem), pēc tam seko Holande, Igaunija, 
(1933. g. izdotas 688 grāmatas, t. i. 61 uz 100.000) Čechoslo- 
vākija, Šveice u. t. t. 

Lielbritanijā 1932. g. izdotas pavisam 14.800 grāmatas, uz 
katriem 100.000 — 32, Vācijā 1934. g. — 20.481, uz katriem 
100.000 — 31. Francijā 1932. g. 11.100 grāmatas, uz 100.000 
29. SPRS 1933. g. 43.587, uz 100.000 — 26.*) 

Šie skaitļi raksturo, ka „mazajās” valstīs uz katriem 100,000 
iedzīvotājiem izdots vairāk grāmatu tas norāda, ka šinīs zemēs 
rosīgi grāmatu izdevēji. Absolūtais grāmatu skaits vislielākais 
„lielajās** valstīs, līdz ar to tur arī katram iedzīvotājam pieie- 
tams lielāks dažādu grāmatu skaits. | Arī grāmatu tiraža Ššinīs 
valstīs ir daudz lielāka. Šie skaitļi tādēļ vēl neliecina, ka ma- 
zajās valstīs lasa vairāk grāmatu nekā lielajās. 

Lasīt jāpieradinās jau no mazotnes. Apciemojot mazpulkus, 
ļoti daudzās vietās dzird vadītājus — skolotājus sūdzamies, ka 
skolas bibliotēkas samērā maz lieto. Par iemeslu tam min gan 
vaļas trūkumu, mazu piemērotu grāmatu izvēli, intereses trūku- 
mu. Mums patiešām trūkst labu bērnu grāmatu. 

Vairums ir tulkojumu, par piemēru: Marka Tvena Toms 
Sojērs, Hukelberi Fins, E. Setona Tompsona stāsti par dzīv- 
niekiem, F. Kupera serija „Ādas zeķe*. Valpola Džeremijs, Džeka 
Londona piedzīvojumu stāsti, R. Kiplinga Džungļu grāmatas 





2) Latvijas zeme, daba un tauta III sēj. 1927. g. 620. Ipp. 
$) Latvijas zeme, daba un tauta III sēj. 1927. g. 624. lpp. 

un Kims, Senkēviča vēsturiskie nostāsti un daži citi. Šie to- 


mēr ir svešu tautu stāsti un tādēļ bērniem mazāk saprotami. |, 





Te mums jāizlīdzas un jācenšas pamudināt tos vismaz rēgulāri . 


lasīt jaunatnes žurnālus. Mēs vēl atceramies pirmskara „jaunī- 
bas Tekas*, kas gādāja par latviešu bērniem saprotamu lasām- | 
vielu. Bet tās mazā lasītāju skaita dēļ tikko varēja pastāvēt, . 


un tā izdošana pirms apmēram desmit gadiem bija jāpārtrauc. 


Ārī ctii mūsu jaunatnes žurnāli, izņemot „Mazpulku', nevar _. 


lepoties ar lielu lasītāju skaitu un to izdošana nav viegla. 


Ziemeļamerikas bibliotēkās ir bērnu stūrīši, kur bērni var | 


saņemt sev piemērotas grāmatas.  Bibliotēkāra pienākums ir 
ieinteresēt bērnus lasīšanā un palīdzēt grāmatu izvēlē. 


Ļoti daudzās bibliotekās pastāv pat bērnu klubi, kuros pēc 
rotaļām pārrunā lasīto. Mazpulki un citas organizācijas no 
centrālām bibliotēkām aizņemas ceļojošo bibliotēku — nelielu 
grāmatu saini un pēc tam, kad tās izlasītas, apmaina pret citu 
saini. 


— SergE 


Vācijā pat mudina bērnus lasīt dienas laikrakstus un tā pa- , 


mazām iemācīties sekot dzīvei. 


Mūsu Prezidenta 28. janvāra aicinājums grāmatu "un laik- , 
rakstu lasīšanā ir liels solis uz priekšu. Bet līdz ar grāmatu 


pavairošanos bibliotēkās, ir arī jāmāca tās lasīt. "To var darīt 
gan skola, gan ārpusskolas organizācijas, ieteicot un pārbaudot 
grāmatu un laikrakstu lasīšanu. 


Grāmatas lasīt var mudināt, rīkojot klasē vai mazpulkā pār- 


runas. Vajaga pastāstīt, kas attiecīgā grāmatā tēlots, izstāstot 


reg 


sākumu — lai ieinteresētu. Var arī uzdot vienam vai vairā- 


kiem pēc kārtas izlasīto atstāstīt un pēc tam dzirdēto pārrunāt. 
Ieteicams dāvināt labas grāmatas vai arī žurnālu abonementus. 
Var pārrunāt ar skolēniem vai mazpulku dalībniekiem personīgi 
un ieteikt vai aizdot kādu grāmatu, kuja tam varētu patikt 
un arī derētu izlasīt. 


Tagad esam apskatījuši lasīšanas lielo nozīmi kultūrālā val- 
stī un tālāk gribas norādīt techniskus paņēmienus, kā pārbaudīt 
grāmātu un laikrakstu lasīšanu. 


Parastākais veids pārbaudīt lasīšanu būtu sanāksmē jautāt 
par lasīto un no atbildēm spriest par to, vai uzdevums izpil- 
dīts. Līdz šim šo paņēmienu arī parasti lietoja ražojumu ap- 
skatēs, pārliecinoties, vai mazpulka dalībnieki lasa žurnālu 
„Mazpulks*, kā tas paredzēts noteikumos. Šis paņēmiens atgā- 
dina parasto skolas uzdevumu atprasīšanu vai pārbaudījumus. 
Bieži dalībnieks, ja nezina, cenšas atbildēt nenoteikti, baidās, 

ka neprasa kādu jautājumu no neizlasītā un priēcājas, ja „izgā- 
jis viegli''. Uz šo pārbaudījumu bieži iet „uz labu laimi”. 
Ražojumu apskatēs, kur piedalās daudz dalībnieku, pārbaudī- 
tāji parasti sākumā prasa daudz un grūtākus jautājumus, pēc 
tam, kad jau noguruši, mazāk un vieglākus jautājumus. Tādēļ 
dažreiz paši dalībnieki vēlas, lai viņus pārbauda pēdējos, jo tie 
uzskata, ka zināma pārestība tiek nodarīta tiem, kurus pārbau- 
da pirmos. 

Ir vēl viens paņēmiehs, kā pārbaudīt lasītāju zināšanas. Uz 
papīriņiem uzraksta dažādus jautājumus, uz kuriem iespējamas 
īsas, noteiktas atbildes, piemēram: Vai tādā stāstā tas un tas 
notiek? Ko tas un tas izdarīja pēc tāda un tāda noti- 
kuma?. Vai to var ņemt par piemēru? Kādēļ? u.t.t. Pa- 
pīriņu ar jautājumiem sarullē un ieliek kādā groziņā vai trau- 
kā. Nosēdinot visus rindā vai aplī, pārbaudītājs izņem no gro- 
za pa papīriņam, attin un nolasa jautājumu un jautā pēc 
kārtas visiem, un kas atbild pareizi, tam iedod papīriņu, ja 
nē, jautā to pašu nākošam. Kas beigās savācis visvairāk papī- 
riņus, zina vislat:āk. — Šo pārbaudījumu pārbaudāmie labprāt 
uzskata par rotaļu. Ja to biežāk atkārto, tā var palielināt 
centību lasīt un iespēju nākošo reizi uzvarēt. Ja vēl labākiem 
lasītājiem piešķir kādu godalgu (tāfeli šokolādes, vai kaut ko 
līdzīgu), tad šis pārbaudījums rada lielu prieku un tad arī to 
nesapratīs kā slogu. 


Vēl vairāk ieteicams ir t. s. „+* un „—* pārbaudījums. 


Uz kādas lapas -no lasītā uzrakstīti apgalvojumi: Tādā un 
tādā rakstā teikts, ka tas un tas ir noticis, vai tādā un tādā 
rakstā izteikta tāda doma. Katram apgalvojumam priekšā nu- . 
murs un vieta, kur, ja pārbaudāmais atzīst, ka apgalvojums 
saskan ar lasīto, viņš ievelk + , ja nesaskan —. 

Tie, kuri ir lasījuši, atšķirs pareizos apgalvojumus no nepa- 
reizajiem, un tādēļ pareiziem ievilks priekšā +, bet neparei- 
ziem —. Ja doti, piemēram, 20 apgalvojumi (A), 17 apgalvoju- 
miem pievilktas pareizas zīmes (P), 2 nepareizas (N) un 1 ne- 
kas nav pievilkts, tad var apgalvot, ka lasītājam noteikti zinā- 
mais apgalvojumu skaits (Z) ir 

A 17 — 2 = 15 P — N = Z 
Kas nav lasījuši, var uz labu laimi ievilkt + um — zīmes, un 
uz varbūtības teorijas pamata, kura daudzkārt izmēģināta, 50% 
gadījumos atbildes būs pareizas un 50% nepareizas. 

Šinī gadījumā, ja 10 apgalvojumi pareizi un 10 nepareizi, tad 

10 — 10 = 0 

Tā tad minētajā piemērā noteikti zināmo apgalvojumu skaits 

ir O, un ja kāds atbild pareizi uz visiem apgalvojumiem, tad 
20 — 0 = 20 
viņam zināmo pareizu apgalvojumu skaits ir 20. 

Atņemot no pareizi apzīmēto apgalvojumu skaita nepareizi 
apzīmēto skaitu, iegūstam pareizus rezultātus, ja arī daži ap- 
galvojumi nemaz nav atzīmēti. Godīgākie lasītāji atbildēs tikai 
uz lasītiem un nelasītos vai arī tos, par kuriem viņi arī var pārlie- 
cināti, atstās neapzīmētus. Negodīgākie, turpretim, atzīmēs 
visus, tā cerēdami uz laimi. Pie šī aprēķina, kā jau redzējām, 
rezultāti nemainīsies. Tādēļ no neapzīmētām % var pieskaitīt 
pareizām un % nepareizām atbildēm (ja 1 neapzīmeta, to pie- 
skaita pie nepareizām) vai ari jau sākumā pateikt, ka visi ap- _ 
galvojumi jāapzīmē. 

17 — 3 = 14, 
Šajos gadījumos var no kopējā apgalvojumu skaita — 20 (A) 
atņemt nepareizi atbildēto skaitu 3, pareizinātu ar 2. 


B 20—2(3) = 14 


Šī otrā formula daudz vienkāršāka, jāsaskaita tikai nepareizi 

apzīmētie apgalvojumi. Ja pareizo un nepareizo apgalvojumu 

ir vienāds skaits, pārbaudāmais, saskaitot + um —, centīsies 
minēt starp nezināmiem, lai iegūtu vienādu skaitu. Ja _ 
pārsvarā pareizie apgalvojumi, pārbaudāmais to var nojaust 
| um nezināmos centīsies ievilkt +; tas pats sakāms par | 
| nepareiziem. Kolumbijas ūniversitātes profesors Dr. V. A. Mak- 
kols (William A. McCall) *) ieteic, šos pārbaudījumus sagatavojot, | 

"ievērot sekojošo: 


1) Pārbaudījumā ievietot apmētam tik pat daudz pareizu, cik 
nepazeizu apgalvojumu, novietojot tos pēc iespējas nenoteiktā 
kārtībā. | 

2) Izvairīties no neskaidriem vai nenoteiktiem apgalvoju” 
miem. | 
3) Izvairīties no netiešiem apgalvojumiem. i. 


4) Izvairīties no tādiem apgalvojumiem, kas var ierosināt | 
nepareizas domas. | 


9) Izvairīties no noliedzamām formām (negātīviem). 
6) Izteikt apgalvojumu īsi un skaidri. 


4) W. A. McCall Ph. D. „How to measure in Education" N. Y. 
1927. 120—136. lpp. 

Šinī lapā minēti 20 apgalvojumi.Ja Jūs atzīstiet,ka tādas do- 
ras autors savā rakstā "Hazpulkā" ir izteicis,tad pie attiecīgā ap- 
galvojuma (iekavās) ievelciet krustiņu "+", ja turpretim atzīstiet, 
ka tādas domas nav izteiktas,tad tai vietā pie attiecīgā jautājuma 
ievelciet mīnus zīmi "-". 






"Mazpulka" « 1l.nr.lasīšanas rezultāti. 

(-) 1.,Ceļa zvaigzne" rakstīts par saules,mēneša un zvaigžņu 
ceļojumu pasaules izplatījumā. 


(+) 2. "Valsts Prezidents mazpulku eglītes vakarā" teica:"Pal- 
dies,bērni,par to,ka jūs labi mācījaties strādāt,un paldies 
tiem,kuyi jūs mācija strādāt", 


(+) 3. Žurnālā ievietots pilsētas skats un zem tā Rīgas pilsē- 
tas mazpulku novada apraksts. 


(-) 4. Stāsts "Lāča bērni un Lūsienes meita" beidzas ar to,ka 
"Raņa iestājas Ūniversitātē", 


(4+) 5. "Kur ķirši zied" rakstīts,ka japāņi ļoti mīl savu dzin- 
teni. 

(+) 6. "Džimtas asinis" Arumnieku tēvs nodod savas mājas Kārlim, 

(+) 7. "Divi nevienādi rēķini" Pēterītis par savu rēķinu māmi- 
ņai kaunas un beigās par pakalpojumiem nekā negrib. 

V Ld 8. "Priežu un egļu sēklās" ieteikts ievāktās sēklas iesēt 

puķu podos,pēc tam izstādīt dobēs. 

(=) 9. "Pušķojumi" aprakstīts,kā vītnēm pušķo svētku laukumu. 

(+) 10, "Apvieno savā lauciņā praktisko ar daiļo" aprakstīts,kā 


glītāk novietot lauciņus. 

(=) 11. "Kopsim nolaistos augļu dārzus" ieteikts dārzā izcirst 
vecus kokus un to vietā iestādīt jaunus. 

Visi 


12, "MHazpulku ziemas sanāksmes" ieteikts mazpulkā saistīt 
skolu beigušo jaunatni. 


(+) 13. "Sīkumi ar"lielu nozīmi" aprakstīts,kādu iespaidu lopu 
J netīrīga kopšanā atstāj uz pienu. 
(+) 


14. "Krāsim ziņas par mūsu tēvu tēvu dzīvi" aprakstīti aiz- 
vēsturiski laiki. 


(+) 15. "Mazpulku pirmie soļi ģimenes locekļu un senču pētīša- 
nā" ieteikts vispirms izpētīt ģimenes.locekļus,pēc tam senčus. 


(-) 16. "Lai jūsu dzīve nebūtu tik bēdīga" izteiktas domas,ka lie- 
lāka vērība jāpievērš sporta rotaļām. 


(-) 17. "Slēpotāju rotaļas" aprakstīta rotaļa ar lēcienu no tramp- 
lina. 


(+) 18. Paziņojumos izsludināts dabujamās mazpulku literātūras 
saraksts. 


(-) 19. Norādījumos drogu ražotājiem ieteikts ierīkot drogu žāvē- 
tavas. 


(+) 20. Dzejolī "Līžuks un Jānītis" aprakstīti divu bērnu nedarbi. 


Plus un minus pārbaudījumu lapas paraugs. Atbildes iekavās, 
gar malām kāsīši apzīmē nepareizās atbildes 

7) Ievērot, lai viens apgalvojums nedod atbildi uz iepriek- | 
šējo apgalvojumu. | 
Ieteicams šo pārbaudījumu apgalvojumus pavairot uz rotā- _ 
tora vai šapirografa. Ja tādu nav, pārbaudītājs var uz tāfeles _ 
uzrakstīt apgalvojumu ar numuru pēc kārtas, pārbaudāmie uz | 
papīra loksnes ieraksta attiecīgo Nr. un + vai —. Pārbaudiī- 
tājs arī var nosaukt Nr. un nolasīt apgalvojumu, pēc tam pār- | 
baudāmie rīkojas kā iepriekš. Pirms pārbaudījuma katram l 
pārbaudāmam jāuzraksta uz lapas savs vārds. | 

Šo pārbaudījumu var arī sarīkot, ievērojot ātrumu; tādā 
gadījumā pārbaudāmiem reizē jāsāk pārbaudījums un izpildītās . 
lapas saliekamas iesniegšanas kārtībā. 

Pārbaudījumu rezultātus var iegūt, nolasot apgalvojumus 
un parakstot, kas ir pareizs, kas nepareizs. Pārbaudāmie at- 
zīmē nepareizās atbildes, saskaita un pēc minētām A vai B for- 
mulām aprēķina rezultātus. Šādai labošanai ir ļoti liela nozīme, 
ja raugāmies no mācīšanas viedokļa. Ja nevar pilnīgi paļauties, 
ka dalībnieki savus darbus labos apzinīgi, ieteicams pārbaudā- 
miem apmainīties ar pārbaudījumu lapām un tad labot. 


Arī pārbaudītājs ļoti viegli var noskaidrot rezultātus, uz bal- 
tas lapas atzīmējot krustiņus un svītriņas, pareizo un nepareizo 
apgalvojumu kārtībā, kuri, lapu pieliekot pie pārbaudījumu lapas, 
atrastos vienā līmeni ar atbildes zīmēm. Uz pārbaudījumu lapas 
tad nu ar kāsīti atzīmē nepareizās atbildes, tās saskaita un ap- 
rēķina pēc agrāk minētām formulām. Šis darbs ir mēchanisks 
un tam nevajaga tās domu koncentrācijas, kura vajadzīga burt- 
nīcas labojot. 


Ja grib salīdzināt kāda dalībnieka vairāku pārbaudījumu re- 
zultātus un ja šiem pārbaudījumiem nav bijis vienāds skaits 
apgalvojumu, ieteicams rezultātu pārrēķināt % un tad salīdzi- 
nāt.  Piemēram,no 20 (A) apgalvojumu kopskaita ar zināmo 
apgalvojumu skaitu 16 (Z) var pārrēķināt % šādi: 

ievietojot apzīmējumos skaitļus, 

aprēķinām, ka atbildes pareizība ir 70%. 


Šo plus un minus pārbaudījumu priekšrocības, salīdzinot ar 
parastiem pārbaudījumiem, ir šādas: 


1. Īsākā laikā var jautāt lielāku skaitu jautājumu. 


00 


| 
| 
| 
| 
l 





2. Visiem pārbaudāmiem prasa vienādus jautājumus, tādēļ, 
salīdzinot rezultātus, iegūstam pareizāku pārskatu par pārbau- 
dāmo zināšanām. 

3. Automatiski no galvas mācoties, šos pārbaudījumus ne- 


var izturēt; labus rezultātus var gūt tikai tie, kas attiecīgo 
priekšmetu ir izpratuši. 


4. Šis pārbaudījums nerada parasto pārbaudījumu baiļu sa- 
jūtu, kuru skolnieks izjūt pirms pārbaudījuma, kur ne tikai zinā- 
šanām, bet arī prasmei atbildēt tā, lai atbilde patiktos pārbau- 
dītājam, ir” liela nozīme atzīmju iegūšanā. Plus un minus pār- 
baudījumi rada labākas attiecības starp pārbaudāmiem un pār- 
baudītāju. 


5. Šis pārbaudijums labāk patīk pārbaudāmiem, tas rada 
sacensības garu, mo paša pārbaudāmā atkarājas gala iznākums 
— labie rezultāti. 


6. Pārbaudītājiem šis pārbaudes veids dod iespēju vieglāk 
izskatīt pārbaudes darbus un pārliecību par taisnīgāku atzīmju 
došanu. 


7. Šiem pārbaudījumiem lielāka nozīme audzināšanā. Ja 
pēc parastajiem pārbaudījumiem pārbaudāmie „atvelk elpu'' un 
cenšas aizmirst nepatīkamos pārbaudījuma brīžus, tad pēc plus 
un minus pārbaudījuma katrs cenšas uzzināt, kuras atbildes ir 
bijušas pareizas um .kuras nē. Iztirzājot atbildes, notiek inten- 
sīvs mācīšanās process. Šos pārbaudījumus var biežāk par pa- 
rastajiem atkārtot un tie skaidrāk norāda uz līdzšinējiem mācī- 
šanas trūkumiem. 


8. Šos pārbaudījumus var salīdzināt un tie dod iespēju no- 
skaidrot, vai iegūtās zināšanas un centība pavairojas vai sa- 
mazinās. 


„Plus un minus pārbaudījumu trūkums ir tas, ka tie nedod 
iespēju zināšanu materiālu izteikt, formulēt. Šo trūkumu var 
novērst ar domu rakstiem vai atstāstījumiem. 


_. Ziemeļamerikas Savienotās Valstīs šos plus un minus pārbau- 
dijumus lietā organizācijās, visās skolās (no pamatskolām līdz 
augstskolām). Kādā Ņujorkas pamatskolā pēc pārbaudījuma 
maza meitene „Dženna*” nāca pie skolotājas jautāt, kādēļ viņai 
esot nepareizāka atbilde nekā „Betījai*'. „Tev citreiz uzmanīgāk 
jālasa stāstiņi, tad tu labāk atbildēsi,” atteica skolotāja. Tiem, 
kas bija labi atbildējuši, acis staroja priekā. 

Mēģinājumi pie mums ir izdevušies ar labiem rezultā- 
tiem. Šos pārbaudes rezultātus var ar īpašu koeficientu labot, 
ņemot vērā bērnu vecumu un garīgo attīstību, bet to aprakstīt 
šoreiz nevaru. Pietiek, ja mēs centīsimies, jaunākiem mazpulku 
lasītājiem dot vieglākus apgalvojumus un lielākiem grūtākus. 
Ja dodam apgalvojumus par sen lasīto, tie jādod vispusīgāki, 
jādod tas, ko ilgāk var atcerēties. 


Ieteicams šīs pārbaudes izdarīt katru mēnesi, tad mazpulku 


dalībnieki arī pieradīs lasīt savu žurnālu un ražojumu apskatē 
varēs droši atbildēt uz visiem jautājumiem. 


Tā mūsu jaunatne pieradīs lasit sistēmatiski, un šis ieradums 
padarīs mūsu tautu gaišāku un priecīgāku. 


Ekskursija 
ar slēpēm 








Zemnieku dienas Jelgavā 





Zemnieku dienas, 


kas tagad notiek visā valstī, iezīmē jaunu ceļu mūsu lauksaimnieku dzīves 
un darba apstākļu uzlabošanā. Tās palīdz noskaidrot katra apriņķa zemnieku 
patiesās vajadzības un dod jaunus ierosinājumus Lauksaimniecības kameras 
darbiniekiem par to, kā un ar kādiem līdzekļiem sekmēt lauksaimniecības 
kultūras pacelšanu mūsu zemē. Pārrunās, kurās vienmēr piedalās paši ap- 
riņķa lauksaimnieki — vairākkārt pareizi novērtēts arī mazpulku cildenais 
darbs un tā nozīme valsts dzīvē. Tas liecina, ka mazpulku ideja ir izprasta 
un ka tauta iet līdz ar mums. Zemnieku dienās par lektoriem bija kameras 
darbinieki — speciālisti, kas izmeklēti ar nolūku, lai apgaismotu taisni tādus 
lauksaimniecības jautājumus, kādiem tā apriņķa zemnieku dzīvē piegriežama 
izcila vērība. Visās zemnieku dienās notiek arī priekšlasījumi par zināmā ap- 
riņķa senvēsturi, jo savas apkārtnes vēstures pazīšana ir mūsu lepnuma un 
spēka avots. * Pirmā zemnieku diena notika Tukumā un tanī piedalījās arī 
Zemkopības ministrs J. Birznieks. 


Novembris 


mūsu valsts dzīvē vēsturisks laika sprīdis. 11. mo vem brī mēs svinam savu 
varoņu — Lāčplēšu dienu. 11. novembrī mūsu valsts galvas pilsēta — Rīga — 
atbrīvota no ienaidnieka, kas to ilgāku laiku bija turējis savos Žžņaugos. Šai 
dienā latvju karotāji, iedami droši pretim labāki apbruņotam un skaitliski 
pārākam ienaidniekam — pierādīja savu nesalaužamo vienības spēku, varo- 
nību un tēvu zemes mīlestību, atbrīvodami Rīgu un sākdami savu uzvaras 

gājienu pāri visai mūsu zemei. Suminot kritušos kapavīrus, Brāļu kapos 
ieradās Valsts un Ministru Prezidents Dr. K. Ulmanis, valdība, armijas augstākā 


vadība, karaspēks, skolu jaunatne un daudzi citi svinību dalībnieki, kurus 


Prezidents aicināja zīmīgiem un skaistiem vārdiem.,. „no šīs skates neaiz- 
iesim neviens, ne es, ne jūs, ne virsnieki, ne karavīri, ne arī jūs, šurp atnākušie 
pilsoņi — neaiziesim, neatjaunojuši savās sirdīs solījumu — palikt uzticī- 
giem par mums cīņās kritušo varoņu domām, darbiem un upuriem, vienībā 
un vienprātībā palikt uzticīgi tēvijai un valstij, kuras pamatus viņi lika”... 

Tanī pat dienā Lāčplēša kara ordeņa kavalieriem Valsts Prezidents, 


runājot par mūsu valsts nākotnes celšanu, teica: — „Katrai tautai, bieži arī 
tad, kad viņa pati savā valstī dzīvo, viens no vislielākiem, vissvarīgākiem 
mērķiem ir — sasniegt patiesi īstu patstāvību — saimniecisku patstāvību, 


garīgu patstāvību"... 

ie vārdi, kas ietver sevī aicinājumu cīņai par varenu Latviju, mudina 
arī jūs — mazpulka dalībnieki, strādāt un censties strādāt tā, lai mūsu zemē 
nebūtu vairs citu noteicēju ne lauksaimniecībā, ne rūpniecībā, ne tirdzniecībā — 
kā tikai mēs paši — mēs, latvieši. Un šādu stāvokli var panākt tikai ar stingru, 
neatlaidīgu darbu. 


11. novembrī notika arī galīgi izveidoto Rīgas Brāļu kapu iesvētīšana, 
ko izdarīja sirmais arķibīskapa tēvs — Dr. A. Grīnbergs. Tur, kur tagad ir 
mūsu tautas lielākā svētnīca — pirms 22 gadiem bija priežu sils, kura smiltājā 
guldīja trīs pirmos, kritušos latviešu strēlniekus no Daugavgrīvas bataljona — 
19. g. v. Jēkabu Timmu, 20. g. v. Andreju Stūri un Jāni Havenasu. Pamazām 
balto krustu rindas auga arvien lielākas, jo daudzi varoņi krita par dzimteni. 
Viņu varoņgaru cildinot — uz Prezidenta K. Ulmaņa un ģen. J. Baloža iero- 
sinājumu 1920. gadā nodibinājās Brāļu kapu komiteja, kas vāca tautā lī- 
dzekļus šim grandiozam piemineklim. Un — 16 gados tas ir nobeigts. Lai 
slava kritušiem varoņiem! Nemirst tas, kas miris, savu tēvu zemi sargājot! 


18. novembra svinības — mūsu valsts neatkarības pasludinā- 
šanas diena — visā zemē pagāja sevišķi jaukā un pacilātā noskaņā. Pilsētās 
un arī daudzās lauku sētās (tas, pa daļai, mazpulku dalībnieku nopelns) — 
plīvoja karogi, notika parādes, svētku sarīkojumi, uguņošana. Tauta pulcējās 
dievnamos, devās uz varoņu atdusas vietām, lai izlūgtos svētību mūsu valstij 
un zvērētu uzticību mūsu svētajam brīvības karogam. Skolu jaunatnes vidū, 
sakot savu skaisto izjusto runu, Valsts Prezidents aicināja tautu — vecus un 
jaunus — paturēt prātā vienmēr trīs labākās dzīves priekšnoteikumus — 
darbu, mīlestību un ticību. i 

„Mēs pārdzīvojām grūtus laikus" — teica Vadonis — mēs cietām smagus 
zaudējumus, bieži smagas nastas draudēja mūs saliekt, bet darbs, mīlestība 
un ticība pārvarēja visu. Vislielākās briesmas mums draudēja tad, kad pa- 
grima kāds no šiem trim tikumiem, kad darba vietā sāka pacelties viegla 
dzīve, kad mīlestību uz dzimto zemi aizēnoja svešas mācības, kas noliedza 
tēvzemes svēto vārdu, kad ticība tautas nākotnei bija šaubu nomākta, un 
skati meklēja nevajadzīgus, svešus sargātājus. Pat tad, kad neatkarīga valsts 
bija atkarota, mēs vēl pilnīgi neapzinājāmies vienīgo pareizo ceļu, kupu mums 
rādīja senie tikumi — mīlestība, darbs, ticība... Šodien mēs visi jūtam, ka 
esam atkal uz pareizā ceļa, un tā kā mēs esam nostājušies tagad droši un ar 
pilnu apziņu par tā pareizību, tad lai zinām, ka nu šo ceļu vairs nekad neat- 
stāsim un neļausimies no tā sevi aizmaldināt”... 

Šie dziļi izjustie Vadoņa vārdi mums tiešām rāda pareizo ceļu. Strādāsim 
Latvijai, mīlēsim savu tēvu zemi, ticēsim savas valsts varenumam! 


Dižai Latvijai — dižas celtnes 


Šī doma un vēlēšanās tagad ir pārņēmusi visu mūsu tautu, kas ar neredzētu 


sirsnību un atsaucību piedalās lielā valsts celtniecības darbā. Un darba panā- 

kumi jau visur saskatāmi. Tā, piemēram, 1936. gada 16. novembri notikā 
jaunā Daugavas tilta atklāšana pie Krustpils, kurā ieradās arī tautas Vadonis 
un vairāki ministri, kas vēlējās būt šī vēsturiskā brīža liecinieki. Jaunajam 
tiltam ir liela saimnieciskā nozīme ne tikai apkārtnes, bet visas valsts dzīvē, 
jo tas vieno visas mūsu valsts novadus, atvieglo satiksmi, veicina saimnie- 
ciskos darījumus. Šī tilta būvi sāka vēsturiskā 1934. gada augustā, un tas 
izmaksājis valstij noapaļoti 1.600.000 1s. Šādas celtnes mēs varam sev at- 
ļauties tikai tagad, kad, gudra saimnieka vadīti, esam kļuvuši bagāti un stipri. 


Latvija ir — un tai jāpaliek taisnības vaļstij! 


teica tieslietu ministrs H. Apsītis 4. decembrī, kad Rīgā, klātesot valdības 
pārstāvjiem, sabiedriskiem darbiniekiem tn ārzemju viesiem notika grandio- 
zās tiesu pils pamatu iesvētīšana. Šai celtnē, kuru mēs lepni dēvēsim par pili 
(arī mums var būt savas pilis!) — atradīsies augstākās tiesu iestādes. Kādēļ 
tāda pils jāceļ? "To mums par pienākumu uzliek mūsu nācionālā pašapziņa, 
mūsu lepnums. Šim laikam ir jāatmirdz varenās celtnēs, kas viņa garu paudīs 
nākotnei, jo — „tāpat kā dievkalpojumu nevar noturēt tirgus laukumā, tā arī 
tiesu nevar spriest kurā katrā vietā un telpās." 


Vienībā — spēks! 

Arvien dziļākas un stiprākas kļūst mūsu draudzības saites ar mūsu kaimiņ- 
valstīm — sevišķi ar Igauniju un Lietuvu. Meklējot kopējus ceļus savstarpējai 
garīgai un kultūrālai sadarbībai, šo valšķu ārlietu ministri katru gadu vienu 
reizi notur tā saucamās Baltijas valšķu ārlietu ministru sanāksmes, Šogad 
šāda sanāksme — pēc skaita piektā — notika Rīgā, no 9—11. decembrim 
un tanī piedalījās Latvijas ārlietu ministrs V. Munters, Lietuvas ārlietu mi- 
nistrs S. Lozoraitis un Igaunijas ārlietu ministrs F. Akels. 

Mūsu cildenais ārlietu ministrs nelaiķis Z. Meierovics savā laikā ierosi- 
nāja domu par Latvijas, Lietuvas un Igaunijas ciešu sadarbību un savstarpēju 
saprašanos, jo mūsu likteņi ir saistīti nesaraujamām saitēm, un tikai kopēju 
ceļu ejot un kopēji strādājot, mēs jutīsimies arvien drošāki pārējo valšķu saimē. 
Z. Meierovica vēlēšanās tagad arvien vairāk sāk piepildīties, jo mūsu draudzība 
vairs nav tikai uz papīra rakstīta, bet kā varens spēks iedarbojas visā 
mūsu dzīvē. 


Jaunus pamatus kooperācijai mūsu valstī : 


liek valdība, nodibinot kooperācijas centrālo savienību Rīgā. Tās mērķi ir 
apmērāfmm šādi — „Latvijas saimnieciskās, sevišķi lauksaimnieciskās polītikas, 
tautas labklājības pacelšana, lauksaimniecības, amatniecības un rūpniecības 
ražojumu pirkšana un pārdošana iekšzemē un ārzemēs, visāda veida tirdznie- 
cība, lauksaimniecības ražojumu sagatavošana tirgum un pārstrādāšana u. t. t." 

īs jaunās organizācijas nozīmi visā pilnībā rādīs tikai nākotne. Ar tās 
dibināšanu tiks lielā mērā atviegloti lauksaimnieku darba apstākļi un lauk- 
saimniecības ražojumu pārdošana tirgū... Mūsu zemniekiem vairs nebūs 
jāsadarbojas ar sveštautiešu firmām un jāmeklē to starpniecība. Mums 
nevajadzēs viņu aizbildnības, un tas, ko mēs būsim nepelnījuši, arī mums 
pašiem paliks. Tā piepildīsies mūsu Prezidenta vārdi par neatkarības iegūšanu 
saimnieciskā dzīvē. 


Mazpulki Ziemassvētkos 

sagādāja prieku trūcīgiem Latgales mazpulku dalībniekiem un pilsētu — sevišķi 
Rīgas strādnieku bērniem. Sekojot nodaļas aicinājumam, ļoti daudzi mazpulki 
bija iesūtījuši dāvanas pilsētas bērniem, kuras tie saņēma, izteikdami dāvinā- 
tājiem sirsnīgu paldies. Šī dziļā draudzība liecina, ka mazpulku jaunatne 

pareizi izpratusi vienības domi, kurai jāatrod piepildījums nevien kopēji 
priecājoties, bet arī kopēji pārvarot dzīves grūtības un likstas. Visiem dāvi- 
nātājiem par lielo atsaucību — sirsnīgs paldies. 


Virsvadonis nāk! 


— šāds sauciens atskanēja 8. janvārī Rīgas mazpulku eglītes vakarā, kad tur, 
pilnīgi negaidot, skaļām gavilēm sveikts — ieradās mūsu augstākais "Vadītājs, 
apliecinādams savu uzmanību mazpulku saimei,  Virsvadoņā ierašanās 
bija mazpulkiem sevišķs pagodinājums, jo viņš vēl nebija eglītes vakaros 
piedalījies. Plašā sarīkojumā bija ieradušies apmēram 1600 Rīgas mazpulku 
dalībnieki un vadītāji, un tas noritēja ļoti sirsnīgā noskaņojumā. Virsvadonis 
mazpulkiem bija sūtījis skaistas balvas. Vakarā notika arī to Rīgas mazpulku 
dalībnieku godalgošana, kas vāsaru piedalījušies laukos kā algots darba spēks. 
Godalgas pavisam saņēma 89 zēni un meitenes. Tā tad arī pilsētas jaunatne 
seko baltzaļo karogu aicinājumam — „Atpakaļ pie zemes." Cerēsim, ka nākoš- 
gad godalgojamo skaits būs vēl kuplāks. 


Interesējas par mūsu organizāciju 


Mazpulku. un jaunatnes audzināšanas nodaļā ieradies atnerikāņu preses 
koncerna pārstāvis Eiropā, žurnālists Klindzinskis, kas, kopā ar mazpulku 
nodaļas darbiniekiem, iepazinās ar mazpulku dzīvi un darbu Mārupes un Ples- 
kodāles mazpulkā. Viesis ļoti atzinīgi izteicās par mazpulku dalībnieku lielo 
disciplīnu un darba prieku, solīdamies par to sniegt plašāku informāciju ame- 
rikāņu presē. 

Par mazpulku dzīvi un darbu informēts arī Igaunijas mazpulku vadītājs 
mag. agr. End. Vint's un lietuviešu jaunatnes rakstnieks J. Mackevīčius — 
Nordes, kas raksta grāmatu par latvju jaunatni. 


Jaunā gada slieksni pārkāpjot, 


Latvijas mazpulku priekšnieku un nozaru vadītājus apsveicis Lietavas maz- 
pulku vadītājs agr. V. Tiškus, lūdzot nodot visiem Latvijas mazpulku dalīb- 
niekiem Lietuvas zemnieku jaunatnes sveicienus. Tādu pat sveicienu mūsu 
mazpulku vadība nosūtījusi arī saviem Lietuvas draugiem. 


Pienākums pret valsti jāpilda visiem! 


Janvāra vidū izdots jauns karaklausības likums, kas paredz, ka turp- 
māk obligātā karaklausībā tiks iesaukti arī tie "jaunieši, kas līdz šim, 
balstoties uz vecā likuma nepilnības, varēja un prata no karaklausības 
izvairīties, kaut arī pilnīgi labi spēja to izpildīt. Visiem mūsu valsts pil- 
soņiem jāsagatavojas mūsu tēvuzemes sargāšanai, un katra krietna jaune- 
kļa pienākums ir to arī darīt. Mazpulka dalībniekiem karaklausības gaitas 
atvieglos mazpulkā gūtās zināšanas ierindā, kuras mācībai visiem jānodo» 
das ar prieku un sajūsmu, jo tās dos mums krietnam pilsonim Repiecis 
šamo iekšējo un ārējo stāju. 


Augšām ceļas Gaismas pils! 


Valsts vēsturiskā mūzejā, Rīgas Pili, janvārī notikā liela pagājušā va- 
sarā izrakto un atrasto senlietu izstāde, kuru apmeklēja Valsts prezidents 
un daudzi skatītāji. Skatītājus iepriecināja mūsu senču kultūras augstie 
sasniegumi, viņu prasme dažādo darba rīku izgatavošanā. apbrīnojamā 
gaume rotas lietu izstrādājumos u. t. t. Viens mo  interesantākajiem atra- 
dumiem bija Rucavās Tīra purvā atraktais kuršu karavīra vairogs, kurā vēl 
tagad samanāmas zobena cirtienu pēda „ Daudz jauku priekšmetu mūsu 
archaiologi izrakuši arī Daugmales un Talsu pilskalnos, kur agrāk lepni stā- 
vējušas mūsu senču pilis, kuru varenība mo laikā kapa tagad atkal ceļas 
augšā, līdzīgi teiksmainai Gaismas pilij dzejnieka darbā. 


10) 








Ražena ir arī tagadnē latvju māksla — 


to pierādīja 3. kultūras fonda rīkotā mākslas izstāde, kurā ar saviem dar- 
biem piedalījās visi mūsu ievērojāmākie gleznotāji, grafiķi un skulptori. 
Daudzus mākslas darbus nopirka kultūras fonds, pašvaldību iestādes un 
privātpersonas, tādā kārtā materiāli atbalstot mūsu māksliniekus turpmākā 
darbā un sasniegumos. 


Vienotas tautas ideāls nekad nezudīs! 


— teica Prezidents 17. janvārī darba kameras plašajā sanākstnē. Savā 
runā Prezidents vēl aizrādīja uz strādnieku lielo nozīmi valsts dzīvē un 
runāja par līdzekļiem, ar kādiem valdība grib pacelt visu iedzīvotāju ļab- 
klājību. Runu beidzot, Prezidents teica šādus  zīmīgus vārdus:... 
Mēs būsim garām savām vērtībām pagājuši, ja mēs varēsim tikai uz vienas 
vai divām lapām saskaitīt cilvēkus, kas sasnieguši mūsu valstī labklājību. 
„Mēs gribam, lai pa visu mūsu valsti, visām mūsu valsts vietām un iedzī- 
votājiem šī labklājība sadalītos, un vesela kaudze papīra būtu jāpieraksta 
pilna. Tas būs prieks un gandarījums; priekš tā mēs būsim strādājuši, 
priekš tā mums jāstrādā. Mana vēlēšanās ir tā, lai daudz cilvēku rastos 
mūsu valstī, kuri būtu ar mieru ļaut savām sirdīm iedegties šini vienā no- 
lūkā, šinī vienā apņēmībā, un, ja vajadzīgs — ļaut šīm sirdīm arī 
sadegt,.." I 


Un dažas dienas vēlāk 


pēc šīs Prezidenta skaistās runas valdība pierādīja, ka tur savus solījumus 
un tiešām rūpējas par visplašākām iedzīvotāju aprindām. 19. janvārī Muini- 
stru "kabinets pieņēma likumu par ādu un vilnas tirgus kārtošanu. Likums 
nosaka, ka vilnas un mājkustoņu un meža zvēru jēlādu iepirkšanas un 
tālāk pisdoštias tiesības pieder vienīgi akc. sabiedrībai „Ādu un vilnas 
centrāle." | | 


Šis likums pavairos lauksaimnieku ienākumus un atbrīvos tos no žīdu 
un citu uzpircēju patvarībām cenu noteikšanā. Tā, piemēram, Lauksaim- 
niecības kamera lopkopības veicināšanai no jaunās Centrāles gūs apmēram 
T00—800,000 Is gadā. 


Nodibinātā jaunā kooperāciju Centrālā savienība 
„Turība* ” 
turpmāk darbosies kooperātīvu un citu saimniecisku sabiedrību, organizā- 
ciju un uzņēmumu mērķu sekmēšanai. 

Par „Turības direktoru un rīkotāju iecelts agr. J. Blumbergs. 


28, janvārī 

„Valsts Prezidenta Draudzīgā aicinājuma" otro gada dienu visā Lat- 
vijā atzīmēja ar lielu sajūsmu kā latvju kultūras, rakstnieku un grāmatu 
dienu. Svinīgi akti notika visās skolās. Tos rīkoja arī karaspēka daļas. 
aizsargi, pašvaldības iestādes, sabiedrīskās organizācijas un arī mazpulki. 
Prezidents izteicis pateicību visiem līdzšinējiem ziedotājiem un laikrakstos 
ievietojis jaunu aicinājumu arī nākošgad neaizmirst savu pirmo skolu. 
„Draudzīgais aicinājums" daudz devis arī mazpulku organizācijai, jo tam 
sekojot, mūs atcerējušies daudzi labvēļi. 

Tā, piemēram, janvārī Rīgas pilsētas valde nolēmusi ziedot 
mazpulku kustības veicināšanai Ls 5000,—, bet centrālā savienība „Kon- 
zums*, kas pašreiz likvidējas, no savas peļņas mazpulkiem nodevusi 
Ls 7.500. Šie prāvie ziedojumi palīdzēs mums sekmīgāki veikt mūsu uz- 
devumus un pienākumus. - 

Kr. Valdemāra raksti. 1. sējums. L. Ū. Studentu Padomes grāmat- 
nīcas apgāds, 1936. g. : 


„Valdemāra raksti iet pirmo reizi tautā. Kopoto rakstu mums ir daudz, 
gandrīz vai katram lielākam latviešu rakstniekam un atklātības darbiniekam, 
arī tādam, kura darbiem tikai zināma kultūrvēsturiska nozīme, radies rakstu 
kārtotājs un izdevējs. Vēl vairāk, pat citu tautu rakstnieku darbus izdodam 
daudzos sējumos um tiem netrūkst cienītāju" — tā raksta grāmatas ievadā 
tās rediģētājs Edgars Ķiploks, aizrādīdams, ka tagad Latvijā nav 
tādas vietas, kur nedaudzina Valdemāra vārdu. Un viņam taisnība. Krišjānis 
Valdemārs, šis lielais tautiskās atmodas darbinieks — nav aizmirsts tāpat, 
kā nav aizmirsti viņa laika biedri — Allunāns un sirmais daiņu krīvs — Barons. 
Tagadējā laikā, kad visā mūsu dzīvē samanāma atraisīšanās no sapņainas 
jūsmošanas un nodošanās radītājam darbam, kad neatlaidīgi meklējam jau- 
nus ceļus um jaunas iespējas savas valsts saimnieciskās kultūras pacelšanai — 
Krišjāņa Valdemāra vārds mantojis jaunu skaņu un jaunu spožumu. Vai 
viņa aicinājums — piegriezt lielāku vērību jūrai un kuģniecībai — vēl šodien, 
piemēram, neliek mums padomāt par to, vai mēs izlietojam visas iespējas, 
kādas mums daba dāvājusi. Vai viņa aizrādījums, ka „latviešu tauta var 
Iepoties'* (125. Ipp.), nav mudinājums, lai tauta kļūst lielāka viņas nācionālā 
pašapziņā, lai mēs vairs — kā to Prezidents Dr. K. Ulmanis teicis — neslēptos 
citiem aiz muguras, bet celtu augstāk galvu. 


Lasot šos Valdemāra kopotos rakstus, mēs atradīsim tur'nevien bagātīgu 
kultūrvēsturisko materiālu, bet arī dažu labu itin jauku domu un ierosinājumu. 
Pirmā sējumā saturs ir ļoti daudzpusīgs, kaut gan tur ievietoti tikai tie Valde- 
māra raksti, kas pieskaras sabiedriskiem jautājumiem un dažādas bibliogrā- 
fiskas piezīmes. Šī grāmata aptver vairāk kā 360 lapas puses. Iespiedums 
jauks, tāpat glīti izdevušās Oskara Norīša orīģināllitografijas. Kopoto 
rakstu sastādīšanā bez minētā Edgara Ķiploka vēl piedalās pazīstamie 
; 47 PI Arturs Baumanis, Miķelis Grotiņšun Verners 

be'le. . 


Ar gandarījumu jāatzīmē arī L. Ū. Studentu Padomes aktīvitāte, uzņe- 
moties grāmatas izdošanu un tādējādi izlabojot Valdemāram nodarīto pāres- 
tību, jo „kas cits varētu celt lielāku piemiņu nepiekusušam publicistam, 
kā viņa ideju izplatīšanās atkal un atkal jaunos grāmatu tūkstošos.*' (3. l. p.). 


Arn. L. 


Jaunais nācionālisms. Rakstu krājums. Jāņa Lapiņa redakcijā. „Valtera 
un Rapas* akc. sab. apgāds 1936.g. Nācionālo jautājumu pētīšana un apgais- 
mošana sevišķi daudz sāk nodarbināt mūsu rakstniekus un publicistus pēc 
vēsturiskām pārmaiņām mūsu dzīvē 1934. gada 15. maijā. Un tas arī ir pilnīgi 
saprotams. Līdz ar nācionālās pašapziņas augšāmcelšanos radās vajadzība 
pēc rakstīta vārda, pēc jaunām atziņām un jauniem meklējumiem. Mūsu 
tauta ir jāpāraudzina, tai ir jādod skaidrs jēdziens par nācionālisma lielo 
nozīmi valsts dzīvē. Vērtīga grāmata šai ziņā mums var daudz palīdzēt. 
Lai atceramies tikai lielos panākumus, kādi bija Vadoņa sabiedrisko rakstu 
un runu izdevumiem, Ed. Virzas grāmatai „Zem karoga" un t.t. Pazīstamais 
publicists un žurnāla „Sējējs redaktors J. Lapiņš tagad laidis klajā vērtīgu 
grāmatu „Jaunais nācionālisms”'', kurā sakopoti vairāku ievērojamu publi- 

cistu apcerējumi. Lai minam tikai, piemēram, tādus līdzstrādniekus, kā A. 
Daugi (nācija un valsts), plkv. ltn. R. Bebri (nācionālisms un armija), senātoru 
K. Ducmani (mūsu nācionālo centienu garīgie pamati), rektoru J. Auškāpu 
(materiālā un gara kultūra), prof. P. Jureviču (lauki, pilsētas. un tautas pa- 
stāvēšana) un t.t. Bez šiem minētiem grāmatā pa apcerējumam ievietojuši 
vēl J. Lapiņš, J. Grīns, J. Kochs, Dr. med. L. Jērum - Krastiņa, Vold. Reiz- 
nieks, H. Biezais, J. Bīne, A. Eglītis, Līgotņu Jēkabs, N. Vīksniņš, E. Brastiņš 
un A. Kroders. 

Grāmatas „Jaunais nācionālisms* saturs tādēļ iznācis ļoti plašs un 
daudzpusīgs, jo gandrīz katrs apgaismotais jautājums ietver sevī veselu 
mācības sistēmu, kuras būtu vēl plašāki aplūkojamas. 


Latviešu tautas tērpi. A. Dzērvīša un V. Gintera redakcijā. 
J. Grinberga izdevumā 1936.g. 1. 2. 3. un 4. burtnīca, katra burtnīca aptver 
64 lpp. Atsevišķas burtnīcas cena Ls 2,—, abonējot Ls 1,50. 


Pavisam paredzēts izdot 20 burtnīcas, kurās būs šādas nodaļas: 

1. Latvijas aizvēsturiskie tērpi. 2. Latvijas etnografiskie tērpi; Latvijas 
tautas mākslas attīstība tērpu darināšanā. 3. Villaines, sagšas um snātnes. 
4. Krekli: sieviešu un vīriešu, visos novados. 5. Brunči. 6. Vaiņagi un līgavu 
galvas rotas. 7. Sievu galvas segas un cepures. 8. Austas jostas, apaudi, 
prievītes un bārkstis. 9. Pītas um mežģītas jostas, knipeles. 10. Adījumi: 
cimdi, zeķes, jostas, cepures um jakas. 11. Rotas lietas: saktas, dzintara 
izstrādājumi, kaltas jostas un metalla vaiņagi. 12. Nēzdogi, priekšauti, 
kakla saites, sievu jakas un ņieburi; apavi. 13. Sieviešu tērpa valkāšanas 
veidi visos Latvijas novados. 14. Vīriešu tērpa valkāšana Vidzemē, Kurzemē, 
Zemgalē un Latgalē. | 

Izdevējs saka: 

„Izdevumā „Latviešu tautas tērpi'' būs publicēti visi valsts un privātos 
krājumos pieejamie materiāli, izsmeļoši iztirzāti raksti, kompozicijas veidi, 
krāsu kompozicija, tērpu uzbūve, samēri, valkāšanas veidi. Atsevišķas karto- 
grammas norādīs katra tērpa tipa izplatīšanās vietas; pēc kartogrammām 
katrs varēs brīvi orientēties, kāds tērps zināmā pagastā valkāts. 

Līdztekus zinātniskai pusei izdevums „Latviešu tautas tērpi", bez bla- 
kus literātūras palīdzības, sevišķu vērību piegriezīs tērpa atdarināšanas va- 
jadzībām, sniedzot visus rakstus, līdz ar izsmeļošiem techniskiem atrisinā- 
jumiem visos tērpu darināšanas darbos, kā aušanā, izšuvumos, tērpu šūšanā 
tu: t:. T. 

Līdz šī gada beigām izdevumā „Latviešu tautas tērpi'' būs jau publicētas 
tērpu galvenās daļas." 

Katrā burtnīcā 4 krāsaini attēli um daudz foto attēlu un zīmējumu. 
Daudzi materiāli tiks pirmo reizi publicēti. Pirmajās četrās burtnīcās jau 
aprakstītas šādas nodaļas: Latviešu tautas tērpa aizvēsture. Liecības par 
latviešu tautas tērpa attīstību vēsturiskos laikos. Latviešu tērps pēdējos 
350 gados. Vēsturisko laiku latviešu tautas tērpi (sagšas). | 

is darbs līdzās daiņu kopojumam, tautas pasaku krājumam ir monu- 
mentāls mūsu latviskās kultūras liecinieks un paudējs. Mūsu tautas tērpi tik 
tālu pētīti un šie pētījumi sistēmatizēti, ka tos var nodot sabiedrībai, kura 
jau sen sajuta vajadzību pēc šī izdevuma. B. R. 


„TĒVA SĒTĀ" — K. Freimanis 

mazpulku luga 3 cēlienos, 4 ainās, 32 lpp., izdevējs „Grāmatu prieks" 1936. g. 
Lugā attēlots, kā jaunā paaudze no vecās pārņem dzīvi. Jaunais 

saimnieks Pēteris neļauj pārdot tēvam mājas. Viņam jāpārvar dažādas 

grūtības, un tam netrūkst neatlaidības arī vēl atrast laiku pašmācībai. 

Lugas darbība attēlota dabīgi, izņemot otro ainu, kuru varētu arī izlaist. 

Lugā daudz s)raiguma un netrūkst arī humora. B. 

Noteikumi 


Visas lidz šim Vadītājā iespiestās instrukcijas ir projekti, kas stāsies 
spēkā pēc to apstiprināšanas. 
J. ANDERSONS, 


LLK Mazpulku un jaunatnes audzināšanas 
nodaļas vadītājs 


JANVĀRĪ 


Novadā. Vadītāju apspriedes pa rajoniem. Inspektora apmeklējumi 
mazpulkos un ilgstošo pieccīņu dalībnieku pārbaude. 


Mazpulkā. Gada sapulces, 1937. gada darbības plāna sastādīšana. 
Revīzijas kommisijas pārbaude. 

1936. gada ziņojuma sastādīšana. 

Jaunu mazp'lku dalībnieku uzņemšana. 

Vakarēšana. 

Sarakstīšanās ar citiem mazpulkiem, apmainoties skatu albumiem.: 
Pātrunas par vasaras ekskursijām, maršrutu izstrādāšana. 

Dalībnieku iepazīstināšana ar sanāksmju technisko norisi. 
Mājamatniecības un tautisko deju kursi. 


FEBRUĀRĪ 


Novadā. Vadītāju apspriedes pa rajoniem. Sanitārie kursi mazpul- 
ku pārstāvjiem.. Inspektora apmeklējumi. Nometņošanas un sacīkšu vietas 
un laika izlemšana un sadalīšana rajonos. 


Mazpulkā. Vasaras darbības plāns: 

Kultūru izvēle un sagatavošanās darbi — iežogojumu un uzrakstu 
izgatavošana. 

Tautas tradiciju vākšana un pārrunas par tām. 

Ekskursija ar slēpēm. 

Mazpulka ziemas sarīkojums. 


MARTĀ 


Novadā. Vadītāju apspriedes.pa rajoniem. Sanitārie kursi. [Inspek- 
tora apmeklējumi mazpulkos un ilgstošo pieccīņu dalībnieku pārbaude. 
Nometņošanas un sacīkšu vietu izraudzīšana. 


Mazpulkā. Sēklu un mēslu iegāde vasarā audzējamām kultūrām. 

Tautisko deju um mājamatniecības kursi. 

Referāti un pārrunas valstiskā audzināšanā — Latvijas senvēsture un 
tirdznieciskie sakari senatnē. 


Latvijās Lauksaimniecības kameras izdevums Atbildīgais redaktors Jānis Andersons 

8101 NF A5 L. Aūdze gr. +p. Bīgā, Baznīcas ielā da, tālr. 26217(LLK spiestuves nomn.) 














LA TVIJAS 
EM GO 
K VOU, 


STARPBIROJS 


apvieno visas slimo kases Rīgā un provincē 


STARPBIROJA UZŅĒMUMI: 


Ķīm.-farmaceitiska laborātūrija 


Medikamentu noliktava, Rīgā, 
Ģertrūdes ielā 15/17 


Saulkalnes sanātūrija Vaiņodē 


"tei „Av VĒdR GR; A, S, R 


Ģertrūdes ielā 15/17 
Tērbatas ielā 4 
Brīvības ielā 93 
Matīsa ielā 64a 

L. Maskāvas ielā 119 
Slokas ielā 12 


IZSNIEDZ ZĀLES 
slimo kasu dalībniekiem, valsts ierēdņiem, lau- 
ku iedzīvotājiēm un privātai publikai. Uzņēmumu 


peļņu sadala slimo kasu dalībnieku ārstniecībai 

Latvijas 
hipoteku bankas 


ķīlu zīmes 


gadā nes 





un tās ir nodrošinātas 
ar pirmām obligācijām 
un nekustamu mantu 
pilsētās un ciemos un 
ar valsts garantiju 





vēlas atbrīvoties no sekliem svešzemju iespaidiem rokdarbos, 

| TĀS godā tur krāšņos latviskas rokdarbus, 

| prot taisīt izlasi starp lētu efektu un istu „vērtību, | 

| Orib sekmīgi veikt savus darbus mājturībā, | 
rūpējas par savu veselību un higtainu, l 
domā par audzināšanu un savas tautas nākotni, l 
cienī tautiskās parašas, l 
interesējas par savas apkārtnes izdaiļošanu, | 


meklē padomus visāin dzīves vajadzībām, | 


cenšas paplašināt savu redzes aploku, i 
seko sievietes dzīvei, darbam un panākumiem, | 
bēg no mūsdienu seklības un tiecas uz caišāku dzīvi, | 


abonē izplatīto žurnālu latvju sievietes daiļai, <il- 
denai ut raženai dzīvei. 


Abonēšatias tmaksa Latvijā: AFLTENE 


| ) 1l/,-g as g a < 
pe <RS" 5 gadu Ls 10. 12, gada gājums. 
F9 sa i / ms 
da ts 7 N a ri Iznāk 2 reiz menesk 
. i i . 2.15 Katrā numurā daudzkrāsaini 


rokdarbu paraugi un rokdarbu 
bezmaksas pielikums. 


Ilanas Ju PŠ tā sauksies jaunā V. Orechova grāmata, ko 
) 1 


937. gadā kā prēmiju saņems „Zeltēnes” 

gada abonenti, vaf nū visu gādu Uz reizi 

samaksājot, "vai pa nozīmētām daļām. Uz 

vēlēšanos abortenti varēs saņemīt šīs grāma- 
tas vietā kādu citu kā prēmiju. 


Parakstīties uz „Zelteni” var visos Latvijas pasta kantoros, iemak- 
sājot tek. rēķinā pastā „VW 1084, vai arī Žurnāla kantorī, Rīgā, 


Marstāļu ielā 24 

Briljanti 
Pulksteņi 
Zelts 
Sudrabs 
Kristalls 
Dzintars 
Alpakā 





Darbnīca pasūtījumiem un izlabošanai 
Rīgā, Brīvības ielā $. Tālrunis 26336. 





Mazpulku vaditājiem visu labā- 
ko Jaunajā gadā un labus 
panākumus mūsu drizumā iz- 


sludināmai sacensibai! SS R Sa 


A/S. J. G. Farbenindustrie 


birojs 

Latv. Šujmašinu s-=ba 
Rīgā, Marijas ielā 15. 


v t 
| Ī S || _ karogus, sporta nozīmes, 
_ tērpus, segas, u. t. t. 

| Pīrini. šujammašīnās, to daļas un 
(ti « adatas visām sistemām. 

